PSOEk adierazi du ez duela zalantzan jartzen Yolanda Diazen lidergoa, baina lan-erreforma indargabetzeko elkarrizketa-mahaian ministro sozialistak egotea nahi du.\nPSOEk eta Unidas Podemosek ez dute akordioa lortu lan erreformaren inguruan, eta negoziatzen jarraituko dute\nDesadostasunak desadostasun, PSOE eta UP ziur daude akordioa itxiko dutela lan erreformaren gainean\nLan-erreforma indargabetzeko elkarrizketa-mahaia Yolanda Diaz Espainiako Gobernuko bigarren presidenteordeak zuzentzea onartu du Pedro Sanchezek, baina foro horretan ministro sozialistak egotea eta metodologia adostea exijitu du.\nAtzo, PSOEk eta Unidas Podemosek egin zuten bileran ez zuten lan-erreformari buruzko akordiorik lortu, gai honen harira koalizio-gobernuaren baitan dauzkaten desadostasunak agerian utzita. Alabaina, gaur ika-mika baretzen ahalegindu dira bi alderdietako ordezkariak.\nIsabel Rodriguez Espainiako Gobernuaren bozeramaileak nahiz Nadia Calviño lehen presidenteordeak azpimarratu dute Diazek zuzendu behar duela eragileekin sozialekin abiatu beharreko elkarrizketa, bera baita Lan ministroa.\nHala ere, biek iritzi diote zentzuzkoa dela foro horretan beste ministerio batzuetako ordezkariak egotea, tartean Ekonomia, Ogasuna, Hezkuntza edo Gizarte Segurantzakoak, lan-erreformak eragiten dielako.\nBestalde, Calviñok ukatu egin du PSOEk Diazen lidergoa zalantza jarri duenik. "Podemosekin ez dugu arazorik edukiari edo egutegiari dagiokionez, baina bai metodologiaren harira; ministerio ezberdinak nola koordinatuk diren zehaztu nahi dugu eta hori ez eskusartzea", nabarmendu du.\nGobernua krisian dagoela ukatu dute\nEspainiako koalizio-gobernua kolokan dagoen galdetuta, Isabel Rodriguezek balizko haustura ukatu du eta 2023ra arte eutsiko diola ziurtatu du.\nPSOEk Kongresuan eta Senatuan dituen bozeramaileek ere adierazi dute ez dagoela krisirik eta koalizio-gobernu bateko alderdien artea desadostasuna egotea normala dela azpimarratu dute.\nPablo Echenique Unidas Podemosen Kongresuko bozeramaileak ere baztertu du zatiketa bat dagoenik eta iragarri du akordioa egun gutxiren burua iritsiko dela.


Sakanako mintzakide: 2007/10 - 2007/11\nMINTZAKIDEOK, IKASTURTEA HASTERA DOA!!\nBAI, LAGUNOK, datorren astean hasiko dugu ikasturtea eta horretarako zuekin aste honen barruan harremanetan jarriko gara. Aste hau laburra bada ere, lasai guk lehenago edo beranduago zuekin emango dugu eta! Ongi hasi eta ongi bukatu astea, lanerako behintzat laburra da eta, animo!\nAisialdian, hobe euskaraz!!\nIZEN EMATE EPEA LUZATU DUGU!!!\nURRIAREN 22an, datorren astelehenean, izena emateko epea bukatzeko eguna genuen. Egun batzuez ordea, luzatu dugu, OSTIRALERA ARTE izango duzu MINTZAKIDE izateko aukera, beraz, gogoratu ingurukoei ere, URRIAREN 26a izango dugu azken eguna!!!\n*Berandu heltzen bazara, kurtsoan zehar eman dezakezu izena eta eginak dauden taldetan integratuko zaitugu.\nINFORMAZIO GEHIAGO: 948 468 258 sakana_mintza@aek.org\nMintzapraktika egitasmo bateratuak\nAEK-k, Topagunea Euskara Elkarteen Federazioak, Eusko JaurlaritzarenHizkuntza Politikarako Sailburuordetzak eta Bizkaiko Foru Aldundiakagerraldia egin dute aste honetan Bilbon, Euskaltzaindiaren egoitzan, euskararenerabilera modu eraginkorragoan sustatzeko elkarlanaren berri emateko.Euskalgintzako eragileen eta erakundeen arteko lankidetzaren lehenengo emaitza ere aurkeztu dute, Mintzapraktika Egitasmo bateratua, hain zuzen ere.\nInformazio gehiago nahi baduzu klikatu http://www.mintzapraktika.org/ web gune berrian!!\nHITZ EGITEKO PREST? ANIMATU!\nAzken aste hauetan Sakanan ohi baino txoritxo gehiago ikusi ditugu. Tabernak, dendak, kaleak... mintzakide egitasmoa iragartzen duten txoriz josi ditugu. Txori hauek txio- txioka ari dira sakandar guztiak mintzakiden parte har dezagun animatzen.\nMATRIKULAZIO EPEA ZABALIK DAGO!!!\nurriaren 22ra arte\nGure zain, euskara maite dugunon zain, zure zain!!\nSustatzaileek hitzarmena 07/09/18an sinatu zuten\nSakanako Mankomunitateak, AEK-k, Bierrik elkarteak eta Aizpea, Kima eta Pikuxar euskara taldeek asteartean (07/09/18) aurkeztu zuten jendaurrean Mintzakide. Guztiek ere bat egin dute Sakanan euskararen erabilera sustatzeko egitasmo horretan eta Udalbideren laguntza izan dute. Jakin baitakite, gure hizkuntzaren egoera normalizatzeko beharrezkoa dela euskararen presentzia eta erabilera ahalik eta gizarte esparru gehiagotara zabaltzea.\nHoriek horrela, Sakanako Mankomunitateak eta aipatutako ibarreko euskalgintzako eragileek behar-beharrezko iritzi diote "Sakanan euskara ikasten ari direnei edota hizkuntza erabilera ohiturak aldatu nahi dituztenei euskara praktikatzea eta beste herrikide euskaldunak ezagutzea ahalbidetuko dien egitasmoa sortzeari". Horregatik, Sakanan Mintzakide egitasmoa martxan jartzeko lankidetza hitzarmena sinatu zuten.\nEuskaldun osoak eta euskalduntzen ari direnak elkartu eta euskaraz hitz egiteko gunea. Mintzakideren gure helburua euskara ikastetik euskara mintzatzera doan bide hori leuntzea da. Lotsak, beldurrak, konfiantza ezak, eta askotan euskaldun zaharrok dauzkagun jarrerek ere oztopatzen dute euskararen erabilera, muga horiek guztion artean gainditu behar ditugu! Euskara ikasten dabilen jendeari, ikasitakoa praktikan jartzeko gune aproposak eskaini nahian, azken finean euskararen erabilera era natural batean bultzatzeko! Animatu eta parte hartu!


Asgarth, piztiaren atsedena — Gaztezulo\nAsgarth, piztiaren atsedena\nAsgarth, piztiaren atsedena https://www.gaztezulo.eus/albisteak/asgarth--piztiaren-atsedena https://www.gaztezulo.eus/albisteak/asgarth--piztiaren-atsedena/@@download/image/14p28-1.jpg\nDuela bi urte, gutxigorabehera, Asgarth taldea ezagun bihurtu zitzaigun. Ordu ezkeroztik, Euskal Herriko talde ospetsuenetakoa da. Asgarth-eko lagunek, hala ere, hausnartzeko atsedena hartu nahi dute, laster indarberriturik itzultzeko. GAZTETXULO Asgarth-eko Iban eta Unairekin mintzatu da.\nLehenik eta behin, egin ezazue "Etorkizunaren sustraia" diskoaren balantzea ...\nIazko azaroan kaleratu eta Durangoko Azokan aurkeztu genuen. Orduz geroztik, berrogei bat kontzertu eman ditugu eta udan astebururo ibili gara jotzen. Disko hau atera genuenean helburu horixe genuen eta, beraz, oso balantze ona egin behar dugu. Bestalde, salmentak oso ondo joan dira eta jendeari gustatu zaiola dirudi.\nZenbat ale saldu dituzue?\nZehatz-mehatz ez dakigu. Durangoko Azoka eta gabonak bukatu orduko 3.000 ale salduta genituen, gutxigorabehera. Ondorengo hilabeteetan kontzertuetan saltzen jarraitu dugu, baina hala ere, ez dakigu oro har zenbat saldu dugun.\nAurtengo Durangoko Azokan jendeak diskoa erosten jarraituko duela dirudi...\nBai. Badakigu oraindik saltzen ari dela; diskoa ez omen da oraindik hil.\nNolako esperientzia izan da zuek bezalako lagun koadrila batentzat hain denbora laburrean berrogei kontzertu ematea? Ez da erraza, ezta dirudien bezain polita ere, ezta?\nGauzak oso azkar etorri zaizkigu eta iazko udan bost kontzertu ematetik aurten berrogei ematera pasatu gara. Guretzat aldaketa handia izan da oso epe motzean. Hasieran harrituta geunden arrakastarekin, dena izugarri azkar gertatzen ari baitzen: Euskal Herriko bazter guztietatik kontzertuak egiteko deitzen hasi ziren, baina azkenean ohitu egin gara eta normaltzat hartu dugu.\nGogorra ere bada, dena den...\nBai, nekatu egiten zara. Kontuan izan behar da gu ez garela musikatik bizi, nork bere lana, ikasketak eta abar dituela\nAskotan leher eginda bukatzen genuen. Denok kontzertuak ematea gustuko dugu, baina horrek entsaio ordu asko, kilometro mordoa eta asteburu guztietan beste ezer egiteko astirik ez izatea dakar. Horrez gain, elkarrekin denbora pila igaro behar izan dugu eta elkarbizitza estu hori ez da erraza. Hala ere, gogoko dugu eta gustura gaude.\nAurten zuen urtea izan dela esan genezake...\nBai. Badakigu etorkizunean etorriko diren disko berriekin aurtengoa errepikatzea zaila izango dela.\nKontzertu jendetsuak emateko aukera izan duzue. Ikastolen aldeko Kilometroak, Araba Euskaraz, Ibilaldia eta Nafarroa Oinezen, esaterako\nZorionekoak izan gara. Bigarren lana kaleratu genuenean ez ziren disko gehiegi plazaratu, eta agian horrexegatik ibili gara hain ondo. Lehen aipatutako euskararen aldeko jai horietan guztietan jo dugu, Donostiako Aste Nagusian bi aldiz jarraian, Bilboko Kafe Antzokian... Urte garrantzitsua izan da guretzat, baina baita neketsua ere!\nKontzertu horietatik zein izan zen bereziena, gogoangarriena?\nKafe Antzokikoa oso berezia izan zen. Ordura arteko kontzertuetan beste talde batzuekin batera aritutakoak ginen, eta jendea kontzertura kartelaren arabera joaten da. Kafe Antzokian, berriz, guk bakarrik jo genuen, astelehena zen, eta horrelako egun txarrean hain harrera ona izatea sekulakoa izan zen. Donostiako aurtengo Aste Nagusirako ere prestaketa berezia egin genuen: eskenatoki handi hartan taldearen maskota -azti erraldoia- jarri genuen, su artifizialak bota...\nEta 6.000 pertsona inguratu ziren...\nBai, egia da. Gu egunero hurbildu ginen kontzertu haietara, eta kanpoko taldeekin alderatuta, gurean ez zen jende gutxiago izan. Bertako hiru taldek han jotzea eta gainerako emanaldiekin alderatuta, jende kopuruan alde handirik ez izatea oso garrantzitsua izan zen. Horrez gain, Utikan-ekin jo genuen eta, horrexegatik are bereziagoa izan zen kontzertua, bi taldeok auzo berekoak, Añorgakoak garelako, elkarrekin entsaiatzen dugulako eta gure artean anaitasun giroa dagoelako.\nDena den, kontzertu beltzen bat ere gogoratuko duzue...\nBai. Hainbeste kontzertu eman ondoren, batzuek zapore gozoa uzten dizute, beste batzuek gazia, eta beste batzuek gazi-gozoa. Adibidez, duela gutxi Aulestin Su Ta Gar-ekin jo behar genuen, baina hala ere, azken unean emanaldia bertan behera geratu zen. Guri ilusio handia egiten zigun beraiekin jotzeak eta ilusio hura zapuztu zitzaigun.\nOrain gogoetarako garaia iritsi zaizue. Udako zoromena amaitu da eta etenalditxo bat egin behar duzue.\nBai. Bilera baten ostean hartu genuen erabakia. Bi urtez jo ta fuego aritu eta gero, hausnarketa egiteko eta atsedena hartzeko garaia iritsi zaigula uste dugu. Epe honetan bi disko atera ditugu, laurogei bat kontzertu eman ditugu, gauza asko gertatu dira eta atsedena behar dugu. Jendeari begira ere, Euskal Herriko zirkuitua oso txikia da eta muturretik muturrera zeharkatu dugu; beraz, atseden txiki hau ez da gaizki etorriko. Azken kontzertua Bizkaian izango da, Bilboko Kafe Antzokian, urtarrilaren 3an, osteguna. Bestalde, etenaldi hau Espainian diskoa sustatzeko eta irtenaldi batzuk egiteko aprobetxatu nahi dugu. Baita abestiak egiteko eta lan berria prestatzeko ere.\nEstiloari dagokionez, bestalde, erraza litzateke zuentzat berdin jarraitzea, arrakasta ziurtatzea.... Zein jokabide hartuko du Asgarth-ek disko berrian?\nHeavya izango da, ziur, baina hala ere, estiloa eta taldearen soinua birplanteatu nahi ditugu. Ez da aldaketa handirik izango, baina dena den, gure eraginak pixka bat zabaltzen ahaleginduko gara. Lehendabiziko diskotik, gogortasun puntu horren bila jarraitzen dugu. Bigarrena grabatu genuenean, soinua, oro har, bortitzagoa zen, ahotsarekin kontrapuntua bilatu nahi genuen. Disko berriarekin beste aurrerapauso bat emango dugu bide horretan. Gure influentziak, orain arte, heavy klasikotik etorri dira: Helloween, Iron Maiden, Judas... Aurrerantzean, haiez gain, Pantera edo, Euskal Herrian, Koma eta gisa horretako taldeen eragina geureganatu nahi dugu, betiere Asgarth izaten jarraituz, noski. Hori argi gera dadila.


Munduko plaza zahar gelditu da | EIBZko liburutegia\nMunduko plaza zahar gelditu da\nKristina Berasain / 2015-10-06 / 1.130 hitz\nAuschwitzen ostean ba ote zitekeen poesia idatzi galdetu zuen Theodor Adornok. Alemaniako filosofo judu hark zalantza horretan islatu zuen munduko kontzientziak astindu zituen gerra. Alemania naziaren 39 kontzentrazio esparruetan mila pertsona hiltzen zituzten egunean. Inoizko gatazka armatu handienak inoizko sarraski latzena eragin zuen. Laztura. Bigarren Mundu Gerra beste inoiz gertatu behar ez zen izugarrikeria zen. Eta gatazka armatua amaitu eta 52 egunera, artean gerraren bonba hotsak isildu ez zirela, konpromiso hori hartu zuten aliatuek. NBE Nazio Batuen Erakundearen zeregin nagusia ezarrita zegoen: gerrak eragoztea. 1946. urteko urriaren 24a zen.\nGerrak, genozidioak, giza eskubideen urraketak eta gizateriaren kontrako bidegabekeriak amaituko zituen itxaropenez, egitura bat sortu zuten nazioarteko agintariek, baina, 70 urteren buruan, munduaren panorama ikusita, agerian da erakundearen eraginkortasuna, gerrak eta gatazkak eragozteko garaian behintzat, eskasa dela, bere zilegitasuna ere zalantzan jartzeraino.\nBigarren Mundu Gerra amaitu zenetik mundua zeharo aldatu da, eta garai eta erronka berrietara egokitu beharra dauka aldaketa sakonak eginez. Munduko gatazkek izaera berria daukate, aldaketak etengabekoak dira, eta mehatxu ezezagunak ere sortu dira, baina erakundearen egiturak, ordea, bere hartan dirau.\nNBEk berak badaki egitura zaharkituta daukala eta erronka berriei aurre egiteko erreforma sakonak egin behar dituela. Kofi Annanek 1997an idazkari nagusiaren kargua hartu zuenean, erakundea erreformatzeko beharra nabarmendu zuen jada. Annanek berak aitortu zuen bere lana «munduko lanik zailena» zela, besteak beste, «herrialde guztien plaza» gobernatu behar zuelako diplomaziaren bidez.\nEta argi dago munduko plaza gobernatzea nekeza dela. Ban Ki-moonen agintaldia amaitzear dagoela, egitura zaharrean sustraituta dago oraindik NBE. Erakundeak 70. Batzar Nagusia egin berri du. Eta Mogens Lykketoft NBEeko Batzar Nagusiko presidenteak hitz hauekin eman zion amaiera aurtengo saioari: «Historikoak izan diren bederatzi egunen amaieran gaude, eta egun hauetako eztabaiden sakontasunak agerian utzi du erakunde honen erronka itzela dela». Oholtza berean munduko 150 estatu eta gobernuburu aritu dira astebetez, eta, zerbaitetan bat badatoz, erakundea erreformatzeko beharrean datoz. Erreforma «ezinbestekoa» dela esan dute agintariek.\nErakundean sorreratik dagoen botere banaketa oraindik ere indarrean egotea da kritika zorrotzenak eragiten dituen auzia; «pribilegio arkaikoa» iritzi diote horri adituek. Segurtasun Kontseiluko bost kide iraunkorrek soilik daukate beto eskubidea, erakundea sortu zenean aliatuak ziren herrialdeek, hain zuzen ere. Eta aski da bost estatu horietako baten batek betoa ezartzea giltzarri izan daitekeen ebazpen bat bertan behera geratzeko.\nSegurtasun Kontseiluko kideek 270 aldiz baliatu dute beto eskubidea urte hauetan guztietan. Errusiak eta AEBek dute errekorra: 128 beto jarri ditu Errusiak, eta 89 AEBek.\nUrteotan dozenaka adibide aurki daitezke, baina gatazkaren batean argi ikusten bada beto eskubideak nola baldintzatu dezakeen estatu baten etorkizuna, palestinarrei galdetzea baino ez dago. Bi estatuen sorrera onartzea aspaldi hartutako erabakia bada ere, egungo statu quo-ak agerian uzten du munduko plazan erabakitzen diren neurrien eraginkortasunik eza.\nSegurtasun Kontseiluak 1947. urteko azaroaren 29an onartu zuen 181 ebazpena, bi estatuen sorreraren baldintzak jasotzen zituena. AEBek alde egin zuten orduko hartan, baina gerora 25 alditan baino gehiagotan baliatu dute beto eskubidea palestinarren kontrako erasoak gaitzestea saihesteko. Palestina «estatu behatzaile» gisa onartzearen kontra ere egin zuten (2012).\nSegurtasun Kontseiluak baino ez dauka eskubide osoko estatu kide berriak onartzea. Eta NBE bezain zaharra den gatazka bere hartan da beto eskubideak direla eta. Egitura horretan hartzen diren erabakiak ez dira bete beharrekoak, eta haren porrotaren metafora ankerrena izan daiteke Palestina.\nBanek berak adierazi du egitura hori «ahalik eta azkarren» erreformatu behar dela: «Organo hori gardenagoa eta demokratikoagoa egin behar dugu». Eta egia da gero eta gehiago direla beto eskubidea ezabatzearen alde egiten duten ahotsak eta aldarrikapen hori bere egiten duten estatuak. Erabaki hori irmoa izan bitartean, betoa mugatzea eskatu dute 73 estatuk, gizateriaren kontrako krimenak ardatz dituzten ebazpenetan beto eskubidea baliatzea debekatzeko. Mexikok eta Frantziak sustatutako ekinaldi horrek, honezkero, 73 herrialderen babesa lortu du. Claudia Ruiz Massieu Mexikoko Atzerri ministroak esan du genozidioa, gerra krimenak edo gizateriaren kontrako krimenak daudenean betoa baliatzea ez dela bateragarria egungo printzipioekin.\nNBEren erreforma aldarrikatzen duten adituek «egitura eraginkorrago, gardenago, zilegiago eta azkarrago» baten alde egiten dute. Baita demokratikoagoaren alde ere.\nHerrialde bat, boto bat formula oraindik ere indarrean dago Batzar Nagusian —193 estatu daude ordezkatuta hor—. Estatu bakoitzak boto bat dauka, handia izan edo txikia izan. Eta osaera hori justua ote den ere zalantzan jartzen dute, batez ere, herrialde jendetsuenek, pertsonak baino gehiago estatuak ordezkatzen dituela salatuta. Alemania, Japonia, Brasil, Hegoafrika, Nigeria eta Indiak eserleku finko bat ere aldarrikatzeari ekin zioten aspaldian.\nDemokratikoki dituen hutsune eta gabeziez gain, erabakiak hartzeko eta larrialdietan erantzuteko motelegia dela ere leporatzen diote NEBri. Agerian da mastodonte burokratikoek ez dutela balio egungo krisiei aurre egiteko; hortaz, prozedurazko aldaketa sakonak ere aldarrikatzen dituzte. Banek berak aitortu du bake misioek «arinagoak eta azkarragoak» izan behar dutela.\nBere zazpi hamarkadako ibilbidean garai kritiko ugari izan ditu erakundeak, baina larrienetakoa 2003an etorri zen. Iraken okupazioak erakundean errotuta zegoen krisia areagotu baino ez zuen egin. Kofi Annan Nazio Batuen Erakundeko idazkari nagusi izandakoak ozen ohartarazi zuen orduan erakundea «bidegurutzean» zela. Irakeko inbasioa «alde bakarrekoa» izan zela salatu, eta «norberak bere aldetik erabilitako legerik gabeko indarra ugaltzea eragozteko erreforma» agindu zuen Annanek. «Segurtasun Kontseiluaren egitura ez da bere sorreratik aldatu, eta serioski berritzeko ordua da. Egitura anakronikoa du, sortu zeneko errealitate geopolitikoa islatzen baitu, eta ez gaur egungoa; trabatuta dago».\nWashingtonek Iraken «gerra prebentiboa» abiatzeko bere kasa hartutako erabakiak hautsak harrotu zituen. Eta erakundearen izaera bera auzitan jarri zuen nazioarteak erasoa hasi eta zazpi hilabete geroago erakundeak okupazioa babestu zuenean; Segurtasun Kontseiluaren 1511 ebazpena erakundearen «suizidioa» izan zela adierazi zuten adituek. Anne-Marie Slaugther Princeton Unibertsitateko irakasleak erakundearen «hutsaltasuna eta eraginkortasunik eza» salatu zuen orduan.\nAnnanek annus horribilis izan zela aitortu zuen, urte beltza, eta adituz osatutako talde bat eratu zuen hausnarketa egin eta erronka berriei aurre egiteko eta egoera geopolitiko berrira moldatzeko gaitasuna izango lukeen egitura bat sortzeko. Txosten horrek hainbat proposamen zehatz jasotzen zituen, baina eztabaida hura antzua izan da orain arte, ez baita aldaketarik egin.\nRuanda eta Srebrenicako genozidioak eragozteko nahikoa ez zuela egin. Hori da nazioarteko erakundeak atzetik duen beste mamu bat. Eta baita sorreratik oinarrian dituen kontraesanen artean handiena ere, zeren kasko urdinek, bakea bermatzeko bada ere, araudiaren arabera ezin baitute armarik erabili beren buruak defendatzeko ez bada —arma arinak dituzte—. Kongoko Errepublika Demokratikoko gertaerek ere mugarri bat ezarri zuten. 2010eko udan, 300dik gora lagun bortxatu zituzten miliziek kasko urdinak zeuden lekutik 32 kilometro eskasera. NBE biktimak zenbatzera eta «huts» egin zuela aitortzera mugatu zen orduan ere.\nBeste garai kritikoa kasko urdinek hainbat herrialdetan izandako jokaerak ekarri zuen. Kongon eta Liberian emakumeekin sexu gehiegikeriak egin zituztela jakin zen. Tartean, hamabi urte inguruko neskatoak prostituitzera behartzen zituztela diruaren edo giza laguntzaren truke. Annan bera «suminduta eta lotsatuta» agertu zen.\nEkintza sinbolikoetatik haratago, haren zeregina lausoa dela agerian da, orain arteko konpromiso asko hitzetan geratu baitira urteotan, nazioarteko zuzenbidea, bakea, segurtasuna, garapen ekonomikoa eta soziala, eta giza eskubideen errespetua bermatu beharko lituzkeen erakundearen etorkizuna kolokan jartzeraino. Egia da, hala ere, existituko ez balitz asmatu beharko litzatekeen erakundea dela; azken batean, munduko plaza bat behar da.\nKategoria Berria egunkaria, Mundua, etiketak Ban Ki-moon, Kofi Annan, Nazio Batuen Erakundea, NBEren erreforma by liburutegia. Gorde lotura.


Irekia Eusko Jaurlaritza - Gobierno Vasco :: Eusko Jaurlaritzak Hendaiako Euskotrenen geltokia zaharberrituko du\nEusko Jaurlaritzak Hendaiako Euskotrenen…\n\nEusko Jaurlaritzak Hendaiako Euskotrenen geltokia zaharberrituko du Iturria: Irekia\n\n\n\n\n\n\n\n\n\n\n\n\n\n\nTerminal berriak egungoaren azalera bikoiztuko du, nasa zentral bat izango du eta azken tartean trenbidea bikoiztu egingo da.\nLan hauekin segurtasuna handitu, irisgarritasuna hobetu eta Frantziako trenbideekin intermodaltasuna erraztu nahi da.\nTrenbidaren bikoizketari esker beste tren bat aparkatu ahal izango da eta maiztasunak handitzeko aukera egongo da.\nTapiak lizitatze prozesua urte amaierarako martxan ipini nahi du, apirila amaitzerako adjudikatzeko eta 14 hilabete iraungo duten lanak ekainean hasteko.\nUrtean 700.000 erabiltzaile dituen Euskotrenen egungo geralekua Hendaian gehien erabiltzen den garraio modua da.\nEusko Jaurlaritzak, Euskal Trenbide Sarea euskal trenbide kudeatzailearen bitartez, goitik behera berriztatuko du Euskotrenen Hendaiako geltokia. Obra horiei esker bikoiztu egingo da terminalak gaur egun duen espazio erabilgarria, nasa handituko da eta azken zatian bikoiztu egingo da trenbidea. Jarduketa horien bitartez zerbitzu hobea eskaini nahi zaie erabiltzaileei, segurtasuna handitzeaz eta irisgarritasuna hobetzeaz gain.\nArantxa Tapia Eusko Jaurlaritzako Ekonomiaren Garapen eta Azpiegitura Sailburuak gaur goizean bisitatu ditu instalazioak, Kotte Ecenarro Hendaiako alkatearekin, Mathieu Bergé Nouvelle Aquitaineko kontseilaria eta mugaz gaindiko arduradunarkein, Antonio Aiz Azpiegitura eta Garraio Sailburuordearekin, Aitor Garitano eta Imanol Leza ETSko eta Euskotreneko zuzendari nagusiekin, Nouvelle Aquitaine eskualdeko, Aquitania-Euskadi-Nafarroa Euro-eskualdeko ordezkaritza zabalarekin eta SNCFren zuzendariekin batera. Bisita horretan, bi administrazioak bat etorri dira SNCFk eta Euskotrenek eskaintzen dituzten tren zerbitzuak koordinatzearen garrantzia azpimarratzean, izan ere, bi operadoreen geltokien artean 20m baino ez daude.\nEuskotrenen geltokiaren goitik beherako zaharberritzea\nHendaiako geltokia hobetzeko proiektuaren helburu nagusia, Topoaren erabiltzaileei instalazio duinak, seguruak eta erabilerrazak eskaintzea da, hori guztia Hendaiako geltokiaren Pôle d’échanges multimodal proiektuaren barruan. Proiektuaren buru SNCF eta Nouvelle Aquitaine eskualdea dira, eta Collectivité Agglomération Pays Basque eta Eusko Jaurlaritzak ere hartzen dute parte. Hori guztia, SNCFren distantzia luzeko trenak, TER Nouvelle Aquitaine, Euskotren, lurralde mailako autobusak, Hendaia-Irun guneko tokiko autobusak eta beste modu batzuk, bizikleta, besteak beste, barne hartuko dituen gune multimodala sortzeko helburuz.\nTopaketan, ETSko teknikariek, Euskotrenek Hendaian duen geltokiaren goitik beherako zaharberritze proiektua aurkeztu dute. Bertan amaitzen da Donostia-Hendaia linea, eta helburua ustiapena hobetzea da. Plan horren barruan, egungo ahalmen eta irisgarritasun arazoak konponduko dituen eraikin berria eraikitzea jasotzen da. Eraikin berriaren oin-planoa laukizuzena eta 198 metro karratuko azalera izango ditu, egungo 84 metro karratuak nabarmen bikoiztuz.\nInstalazioek, lau salmenta-makina egongo diren itxaroteko ataria, balioztatze lerroa, bi txarteldegi izango dituen ikuskatzailearen gela, komuna izango duen aldagela eta garbiketarako gela izango ditu. Eraikin berria beste kokapen batean proiektatu da, egungoarekin alderatuz hego-ekialderantz zortzi metro inguru desplazatuz. Kokagune berriak, geltokiaren sarbide nagusiaren atari gisa egituratzen den espazio libre txiki bat sortzeko aukera emango du.\nAurreikusitako lanekin amaiera egokia emango zaie toki horretara heltzen diren oinezkoen ibilbideei, SNCFren geltokiko sarbide nagusitik zein Boulevard du Général de Gaulle kaletik. Horrez gain, informazio seinaleak eta hiriko altzari elementuak jartzeko dagoen tokia handitu egingo da.\nIbilbidearen azken 91 metroetan trenbidea bikoiztu egingo da. Horri esker beste tren bat aparkatu ahal izango da eta etorkizunean maiztasunak handitu ahal izango dira. Halaber, gaur egun dagoen 1,9 metroko zabalerako alboko nasaren ordez, 4 metro zabal izango dituen nasa zentral bat egingo da, markesinarekin. Laburbilduz, geltokia bere ingurunean hobeto integratuta geratuko da, eta horrek, gainera, sarbideetako urbanizazioa nabarmen hobetzeko aukera emango du. Horrez gain, proiektuaren barruan, SNCF Réseauk erabiltzen duen gunea berriztatzea ere jasotzen da. Gune hori geltokiaren alboan dago, eta Topoaren geltoki berriaren handitze lanen eragin esparruan dago.\n14 hilabete iraungo duten lanak\nAurrekontua, gauzatze materiala barne, 5,8 milioi euro ingurukoa da, eta lanak egiteko aurreikusten den epealdia 14 hilabetekoa da. Eusko Jaurlaritzak %100 finantzatuko duen proiektuak Euskadi-Nafarroa-Akitania Euro-eskualdearen, Nouvelle Aquitaine eskualdearen, Communauté d’Agglomération Pays Basqueren eta Hendaiako Udalaren laguntza du.\nIkuspegi administratibo batetatik, obra eta etorkizuneko espazioaren okupazioa arautuko dituen hitzarmenaren azken xehetasunak ixten ari dira, Eusko Jaurlaritza-ETS lanen kudeaketaz eta gauzatzeaz arduratu ahal izan daitezen. Behin azken tramite hau gaindituta, hilabete gutxiko epean lanei ekin ahal izango zaie.\nTapiak honakoa aurreratu du “lizitazio prozesua urtea amaitu aurretik hasteko asmoa dago, apirila amaierarako obra adjudikatzea eta ekainean lanak hasteko aurreikuspena”\nProiektua, ETS eta Euskotren, une oro, SNCF Réseau azpiegituraren arduradunaren, eta SNCF Gares et Connexions geltokien arduradunaren, eskutik aritu diren lanaren ondorioa da. Helburua, horrelako eragiketa batean kontuan izan beharreko alderdi guztiak koordinatzea eta adostea izan da.\nTopoa, Hendaian presentzia erakusten duen historia luzea\n1913tik Topoari esker lotura ezarri ahal izan da Donostia eta Hendaia artean. Ehun urte baino gehiago horietan, bilakaera ikusi da, bai erabiltzaile kopuruan, eta baita Hendaiako geltokiaren barruan izan duen egituraketan ere.\n1980ra arte, Topoa geltoki nagusiaren eraikineraino heltzen zen. Geltokiaren barruan itxaroteko eta billeteak saltzeko gela bat zituen. Urte horretatik aurrera geltoki nagusia erabiltzeari utzi zitzaion eta, haren ordez, soilik Euskotrenena zen egungo geltoki txikia eraiki zen. Gainera, Topoaren trenbide sorta pixkanaka murriztuz joan zen. Garai batean gaur egun baino errazagoa zen intermodalitatea bermatzea UIC zabalerako trenekin. Hori dela eta, beste garai batzuetako egoera berreskuratzeko lanean ari da Eusko Jaurlaritza.\n700.000 erabiltzaile urtean\nUrtean 700.000 erabiltzaile inguru dituen Euskotrenen geltoki txikia, Hendaian trenbideko eta errepideko operadoreek eskaintzen dituzten guztien artean gehien erabiltzen den garraioa da. 2017ko urte honetan gainditu ditu dagoeneko 500.000 erabiltzaileak, eta horiei udan dagoen erabiltzaile kopuru handiagoa gehitu behar zaie, abuztuan 130.000 erabiltzaile baino gehiago izan baititu. Adibide gisa, udako une batzuetan, trenak, beren eserleku kopurua baino %60 bidaiari gehiagorekin abiatu dira Hendaiatik. Geltokiak duen eskariak hobetzera behartzen gaitu.\nHendaiako egungo geltokiak ez ditu betetzen erabiltzeen eskariak. Ez soilik jasan behar dituzten deserosotasunak direla eta, baita segurtasun eta irisgarritasun arrazoiak direla eta ere. Izan ere, ataria oso txikia da, eta nasaren zabalera urriak ezin du jasan bidaiarien joan-etorria.\nBitartean, SNCFren terminalaren eta Euskotrenen geltokiaren arteko intermodalitatea errazteko xedez, duela denbora gutxi zenbait ekintza gauzatu dira, euskal trenbide operadorearen instalazioetara joateko moduari buruzko informazioa ematen duten panelez osatutako seinale estatikoak jarri dira, edo billeteak saltzeko makina bat instalatu da SNCFren geltokian. Halaber, lurrean pausoak erakusten dituzten “oinatz” urdinak itsatsi dira, erabiltzaileak SNCFren geltokitik ETS-Euskotrenen geltokira bideratzeko.\nPublicado en Diario Marítimas: El Gobierno Vasco remodelará la estación de Euskotren en Hendaia. 5,8 millones de euros de presupuesto en 14 meses\nRT @Gob_eus: El Gobierno Vasco remodelará la estación de @euskotrenEJGV en #Hendaia ➡ https://t.co/yk6BBA8tHJ https://t.co/uOMAeIG2QD\nintervencion_tapia_euskotre... behera kargatu (10 MB)\ntapia_2019_udararako_prest_... behera kargatu (1 MB)\ntapia_funtzionalidade_eskas... behera kargatu (700 KB)\ntapia_2019_udararako_prest_... 40 MB\ntapia_funtzionalidade_eskas... 20 MB\nrecursos_tapia_euskotren_he... 100 MB\ntapia_hendaia_03.jpg 3 MB (jpg)\ntapia_hendaia.jpg 2 MB (jpg)\ntapia_hendaia_09.jpg 3 MB (jpg)\ntapia_hendaia_02.jpg 3 MB (jpg)\ntapia_hendaia_04.jpg 2 MB (jpg)\ntapia_hendaia_05.jpg 2 MB (jpg)\ntapia_hendaia_06.jpg 2 MB (jpg)\ntapia_hendaia_07.jpg 2 MB (jpg)\ntapia_hendaia_08.jpg 2 MB (jpg)\ntapia_hendaia_11.jpg 2 MB (jpg)\ntapia_hendaia_12.jpg 3 MB (jpg)\ntapia_hendaia_10.jpg 2 MB (jpg)\ntapia_hendaia_13.jpg 3 MB (jpg)\n171019Hendaia_FR__2_.docx 2 MB (application/vnd.openxmlformats-officedocument.wordprocessingml.document)\nPLANTA_HENDAIA.pdf 1000 KB (application/pdf)\nKotte Ecenarro Hendaiako alkatea, Mathieu Bergé Nouvelle Aquitaine Lurraldeko presidentea\nEBAZPENA, 2017ko otsailaren 8koa, Energiaren, Meategien eta Industria Administrazioaren zuzendariarena, zeinaren bidez deklaratzen baita onura publikokoa dela honako linea honi lotutako zuhaitzik gabeko zerrenda zabaltzea: Amurrio-Circunvalación Norte (7…


Bizkaiak 3,7 milioi euro jarri ditu lehen sektoreari laguntzetarako. Deia, Noticias de Bizkaia\nBizkaiak 3,7 milioi euro jarri ditu lehen sektoreari laguntzetarako\nZatirik handiena mendiko nekazaritzako aldeetako eta mendiko aldeak izan ez arren mugaketa natural adierazgarriak dituzten aldeen zailtasun naturalak konpentsatzeko ematen dira\nDEIA - 2018(e)ko apirilaren 24a, asteartea - 13:26etan eguneratua\nElena Unzueta. (BFA)\nDiru-laguntza horien zatirik handiena (2,2 milioi euro) mendiko nekazaritzako aldeetako eta mendiko aldeak izan ez arren mugaketa natural adierazgarriak dituzten aldeen zailtasun naturalak konpentsatzeko ematen dira. Beste milioi bat eta erdi ezarrita dauden nekazaritza-ingurugirorako eta klimarako eta nekazaritza ekologikorako dira, hain zuzen ere euren ustiategietan borondatez ingurumenarekiko eta klimarekiko konpromisoak harpidetu dituzten eta nekazaritza ekologikoaren arloko praktikak eta metodoak hartzeko konpromisoa hartuko duten nekazariak konpentsatzeko.\nBILBO. Bizkaiko Foru Aldundiak aurten 3,7 milioi euroko munta jarriko du linea desberdinak eta askotariko helburuak dituen lehen sektorearentzako diru-laguntzen multzo baten.\nAurrekontu horren zatirik handiena mendiko nekazaritzako aldeetako eta mendiko aldeak izan ez arren mugaketa natural adierazgarriak dituzten aldeen zailtasun naturalak konpentsatzeko laguntzetan pilatzen da;atal honen barruan zenbatekoa 2,2 milioi euro da.\nNeurri honen bidez nekazariak konpentsatu nahi dira mendiko aldeetan edo kaltetuak diren beste alde batzuetan ekoizteak dituen eragozpenen emaitzako kostu gehigarriengatik eta sarreren galerengatik. Laguntza horiek biodibertsitatea eta balio natural altuko landa-sistemak lehengoratzen, artatzen eta hobetzen laguntzeko ematen dira;aldi berean, gure landa-lurzoruaren eta horren menpe dauden ekosistemen eta paisaien zaintzan eta hobekuntzan lagunduta, beti ere kontuan hartuta ataza horien onuradunak herritar guztiak direla, ataza horren xedea paisaia europarren egoera lehengoratzen laguntzea da. Nekazaritza-sistemen mantenuak, ingurumenari dagokionez interes handikoa izatea gorabehera, Lurralde oreka mantentzen laguntzen du bilbe sozio-ekonomiko biziari eta landa-komunitate bideragarriari eusten diolako. Halaber, lurren higadura prebenitzen du eta lur horien kudeaketa hobetzen du.\nNekazaritza-ingurugirorako eta klimarako eta nekazaritza ekologikorako zenbatekoaren beste linea nagusia guztira 1,5 miloi eurokoa da eta, kasu honetan diru-laguntzak, alde batetik, euren nekazaritzako ustiategietan eta beste sail batzuetan borondatez ingurumenarekiko eta klimarekiko konpromisoak harpidetu dituzten nekazarientzako eta nekazarien elkarteentzako dira eta, bestetik, jarduera hori erregulatzen duen araudian definituta dauden nekazaritza ekologikoaren arloko praktikak eta metodoak hartzeko konpromisoa hartuko duten nekazariak edo nekazarien elkarteak konpentsatzeko ematen dira. Laguntza hauen helburu nagusiak lau dira: landa eta nekazaritza-paisaiaren kontserbazioa, hobekuntza eta askotarikotasuna sustatzea;biodibertsitatea bideratuko duten eta ingurumena eta animalien ongizate zainduko duten ekoizpen-sistemak eta praktikak bultzatzea;biodibertsitatea zaintzea eta berotegi-gasen eta nekazaritzan sortzen den amoniakoaren emisioak murriztea.\nBi neurri horiek LGENFk (Landa Garapenerako Europako Nekazaritza Funtsa) finantzatuta dauden % 75ean.\nAzenik 10.000 euroko muntako laguntza ezarri da mahastiak birmoldatzeko eta berregituratzeko planak onesteko eta plan horietan ezarritako neurriak garatzeko. Munta hori osorik dago FEAGAk (Nekazaritza Bermatzeko Europako Funtsa) finantzatuta.


Gaurtik aurrera festa giroa berriz ere Aginagan . diariovasco.com\nGaurtik aurrera festa giroa berriz ere Aginagan\nHerri kirolak. San Praixku egunez, asteartean, aginagarrek lehia bizia izan zuten frontoian. Kirola egitea gain, patata tortillak egiten ere aritu ziren\n6 octubre 201609:33\nAginagako San Praixku jaiak aurrera doaz. Pasa den ostegunetik festa giroan dira eta hainbat ekitaldiren ostean azken asteburuari helduko diote gaurtik larunbatera bitartean. Asteartean izan zuten egun handia, San Praixku eguna, eta asteguna izanda ere festa giro polita izan zen goiz eta arratsaldez. Goizean jubilatuen hamaiketakoa izan zen bertsolari eta guzti eta arratsaldean aginagarren arteko herri kirolak, sagardo dastaketa eta patata tortilla lehiaketa egin zituzten besteak beste.\nGaur, berriz, Gazte afaria izango dute 21:00etan eta 24:00etan kon-tzertuak eliza zaharrean. Kezka, Odolaren Mintzoa eta Zaparra taldeak izango dira bertan.\nBihar umeen eguna izango dute. Haurren jolasak izango dira goizeko 10:00etan hasita eta bazkaria izango dute 13:00etan. Arratsaldean puzgarrietan jolasteko aukera izango dute. Jarraian txokolate banaketa eta buruhandiak ere izango dira. Musikak ere bere lekutxoa izango du. 19:00etan hasita MartxanGO taldearen eskutik gazte eta heldu dantzan jartzeko saioa izango da. 21:00etan, berriz, bertso afaria eliza zaharrean Andoni Egaña eta Sebastian Lizasorekin. Ondoren, Oharkabe taldearen eskutik dan-tzaldia eliza zaharrean goizaldeko 1:00ak aldera eta karaokea ere iragarri dute. Larunbatean ere ekimen ugari antolatu ditu Aginagako jai batzordeak. XXXV. mus txapelketa herrikoia egingo dute 16:00etan. Izen ematea 15:30etik 16:00etara egiteko aukera izango da. Bikotekideetako batek aginagarra izan beharko du txapelketan parte hartu ahal izateko. 18:00etan Gorriti bertan izango da eta 19:00etan poteoa egingo dute elektrotxarangarekin. 24:00etan Gozategi taldea entzuteko aukera izango da frontoian, ondoren Laiotz taldea izango delarik. Goizeko 4:00etan Aros DJ-a izango da eliza zaharrean.


Cameron Diaz eta Caravinagre! — dantzan.eus\nHemen zaude: Hasiera › Komunitatea › Aritz Ibañez Lusarreta › Cameron Diaz eta Caravinagre!\nAlfer nabil azkenaldian (edo lanez gainezka beste deus idazteko), eta Iruñeko erraldoi eta buruhandien konpartsarekin zerikusia zuten 2-3 berri utzi ditut pasatzen azken egunotan, deus idatzi gabe.\nIzan ere, aurreko astean Iruñeko udalbatzak aho batez onartu zuen erraldoi eta buruhandien konpartsari hiriaren urrezko domina ematea. Horrek iruindarren irudimena martxan jarri, eta heldu den urteko San Ferminetako txupinazoa Caravinagrek piztu dezala proposatu du hainbatek.\nEsan bezala bi albisteok bazterrean utzi nituen, egunak pasa ahala horiek zabaltzea interesa galtzen zuelakoan. Baina gaurkoan beste albiste baten harira ekarri ditut hona. Gaurkoa bai ona!\nTom Cruise eta Cameron Diaz protagonista dituen pelikula batean agertarazi nahi dute Iruñeko erraldoien konpartsa! To eta no! Knight & Day izeneko akzio eta abentura filma errodatzen ari dira dagoeneko Bostonen eta sekuentzietako batzuk Sevillan grabatuko dira. Bertan nahi lukete Iruñeko erraldoiek parte hartzea. Iruñeko udalak esan du figurak utziko dituela baldin eta errodajearen datetan konpartsako kideak libre badaude.\nTom Cruise agente sekretua izanen da filmean eta Cameron Diaz berriz, Cruisen bizitzan gurutzatu eta dena aldrebestuko duen emakumea.\nEta tartean Iruñeko erraldoiak.\nCameron Diaz ezagutuko ote dugu? ;-)\nCaravinagre for president!!! Parean tokatzen bada... Cameron-i suabe-suabe eman puxikarekin (muxu-truk?), baina Tom Cruise-ri kupidarik gabe!!!\nCaravinagrek txupinazoa?? Nafarroan hori ez al da enaltecimiento al terrorismo???\nBestelaz hasiko naiz pentsatzen Berriozarren gertaturikoak zantzu arrazistak zituela...


Erromeria igandean Irukurutzetan — Debabarrena turismo\nErromeria igandean Irukurutzetan\nErromeria igandean Irukurutzetan Arribiribilletako zutarria tente jartzeko lanak amaituta, Elgoibar, Soraluze eta Bergarako herritarrei zein bisitariei lan horien berri eman asmoz, igande honetan, irailak 14, erromeria egingo da Irukurutzetan, goizeko 11:30etik aurrera. https://www.debabarrenaturismo.com/eu/albisteak/erromeria-igandean-irukurutzetan https://www.debabarrenaturismo.com/eu/albisteak/erromeria-igandean-irukurutzetan/@@download/image/Arribiribilleta orain.jpg\nArribiribilletako zutarria tente jartzeko lanak amaituta, Elgoibar, Soraluze eta Bergarako herritarrei zein bisitariei lan horien berri eman asmoz, igande honetan, irailak 14, erromeria egingo da Irukurutzetan, goizeko 11:30etik aurrera.\n“Udazkena Dolmenen Ibilbidean” izenburupean, iraila eta urria bitartean hainbat ekimen antolatu dira Elgoibar, Soraluze eta Bergarako udalerriak lotzen dituen ibilbidea eta bertako ondare natural eta kultural baliotsua ezagutzera emateko helburuarekin.\nArribiribilletako zutarria tente jartzearekin batera eman zitzaion hasiera egitarauari pasa den astean, eta datorren igandean, irailak 14, izango du hurrengo hitzordua, Irukurutzetan egingo den Erromeria egunarekin.\nGoizeko 11:30ean emango zaio hasiera erromeriari. Jatorrizko posizioa berreskuratzeko zutik jarri berri den Arribiribilletako zutarriaren bueltan elkartu eta Aranzadi Zientzia Elkarteko kideek monolitoan egindako ikerketek zer emaitza eman duten azaldu eta, oro har, Dolmenen Ibilbidearen balioaren berri emango dute.\nSoraluzeko Urrats Dantza taldeko kideek dantza erakustaldia egingo dute, txistulariek lagunduta. Ondoren, hamaiketakoa egiteko aukera egongo da. Bertaratzen diren guztiei salda eta txorizoa eskainiko zaie, Atseden Txabola elkarteko lagunei esker.\nHaurrei eta gaztetxoei zuzendutako ekintzak ere izango dira. “Arbasoen deia” deritzon tailerrak gure arbasoen bizimodua nolakoa zen ulertzen lagunduko die, sua edota ehiza nola egiten zuten, esaterako.\nElgoibar eta Soraluzeko mendi taldeen hitzorduak Irukurutzetara igotzeko\nIganderako, Elgoibar eta Soraluzeko mendi taldeek Irukurutzetara igotzeko hitzorduak jarri dituzte herritar oro zein bisitarientzat.\nElgoibarren, Morkaiko Mendi Taldeak bi hitzordu egin ditu. Bata, haurrak dituzten familiei zuzenduta, goizeko 09:00etan, Mintxetako kirolgunean. Autoak partekatuz Azkarateraino igotzea da asmoa eta bertatik oinez jarraitu Irukurutzetaraino. Bigarren hitzordua, ibilbide osoa oinez egiteko, goizeko 09:00etan izango da Kalegoen plazan (udaletxeko plazan).\nSoraluzeko Mendi Taldeak, aldiz, goizeko 09:00etan egin du hitzordua Plaza Berrian.\nBisita gidatuak dohainik irailean eta urrian\nHerritarren artean Dolmenen ibilbidea ezagutzera emateko doako bisita gidatuak antolatu dira datozen asteetarako. Guztira lau irteera egingo dira, igandez, horietako hiru euskaraz (irailak 21 eta 28, eta urriak 12) eta beste bat gazteleraz (urriak 5).\nIrteerak 3 ordu t’erdiko iraupena du eta publiko zabalari zuzenduta dago, ibilbide laua eta atsegina baita, Karakate-Irukurutzeta mendilerroan barrena. Gida baten azalpenek lagunduta, geure arbasoen ezagutzan sakondu ahal izango dute bisitariek, hala nola, euren bizimodua, sinesmenak, artzaintzaren hastapenak eta bilakaera, bidean aurkitzen diren arrastoen interpretazio eta datuak, indusketa lanen emaitzak… Bisitak, gainera, hamaiketakoa barne hartzen du. Hala, partaideek bertako sagardoa, gazta eta ogia dastatzeko aukera izango dute.\nBisitak doan izan arren aldez aurretik izena ematea ezinbestekoa izango da. Parte hartu nahi duten herritarrek bi telefono hauetako batera deitu behar dute izena emateko: 695 783 656 (Debanatura) / 943 77 91 28 (Bergarako turismo bulegoa).


irasail / iratsi\nirato, iratotzen 1 ad itoarazi.\nSenarrak eta beraren etxekoek -emaztea erre, urkarazi edo irato egin badute-, epailea, medikua eta polizia igurtzi egiten dituzte, emazteak bere buruaz beste egin duela esan dezaten. Gotzon Garate «India harrigarria» - 86. orr.\nTazitok dioenez, germaniarrek delitu larriak baizik ez zituzten ezagutzen: urkatu egiten zituzten traidoreak, eta irato egiten zituzten koldarrak. Iñaki Iñurrieta «Legeen espirituaz II» - Montesquieu - 289. orr.\nKartagok Jende Zuzenbide berezia zeukan: irato egiten zituen Sardinian eta Herkulesen zutabeen aldean merkataritzan aritzen ziren atzerritar guztiak. Iñaki Iñurrieta «Legeen espirituaz II» - Montesquieu - 45. orr.\nBi harritzar jausarazten zituen oihuak iratotzeko. Juan Garzia «Bizi alegiazkoak» - Marcel Schwob - 130. orr.\nAfaldu ostean irratian aurrera eta atzera eginez bilatzeari ekin genion, Euzkadiko Fronteko berriak jakin guran; eta arerioaren irratiek irato egin gintuzten ia-ia, Gernikako sarraski sadikoari buruzko berrien berriez. Itsasoak ezpataren botereak iratoko zituela. Edorta Jimenez «Hemingway eta euskaldunak zerbitzu sekretuetan» - 73. orr.


ULMA Drainatzea São Pauloko Guarulhos aireportuan - ULMA\nULMA> Albisteak> ULMA Architectural Solutions> ULMA Drainatzea São Pauloko Guarulhos aireportuan\nULMA Architectural Solutions\t2014-10-20\nULMA Drainatzea São Pauloko Guarulhos aireportuan\nULMA dranatzeko kanalak Guarulhoseko Aireportuan, Brasileko eta latinoamerikako aireporturik handienean.\nHasi da lehen fasearen instalazio lanekin Guarulhoseko Aireportuan, Brasileko eta latinoamerikako aireporturik handienean. Aukeratutako drainatze- kanalak F150K eta F300K dira, burdinurtu nodularreko saretarekin. Kanal horiek egokiak dira karga handiak eusteko, batez ere maniobrak eta euren gainean frenaketak direla-eta esfortzu axial handiak jasaten dituzten guneetan. 3.200 metro lineal instalatuko dira kanaletan.\nSoluzio tekniko berritzailea, egikaritze-epea eta prezioa izan dira OAS –Projetista Engecorps-Typsa eraikuntza-enpresak gure drainatze sistemen alde egin izanaren arrazoiak, horiek Brasilgo aireportu handienean instalatu ahal izateko


Maria Rivero: 'Bakarka, erantzunkizuna neurea da, onerako zein txarrerako' - bizkaie.biz\nMaria Rivero: 'Bakarka, erantzunkizuna neurea da, onerako zein txarrerako'\nDabi Piedra\t2017-02-27 08:55 Barriketan\nOrain arte Siroka taldean eta Hutsa bikotean ezagutu dogu Maria Rivero. Kintsukoroi proiektuan, ostera, bakarkako bideari ekin deutso. Egitasmoko abesti guztietako berbak eta doinuak berak sortuak dira. Disko formatuan barik, abestiak pixkanaka plazaratzen joango da. Lehenengo kantearen bideoa, Ongi etorriak, sarean dago dagoeneko (hemen), eta hurrengo egunetan gehiago etorriko dira.\n1.- Japoniatik ekarritako berbea da Kintsukoroi, zer esan nahi dau?\nJaponiako kulturan erabilten dan teknika bat da. Apurtutako objektuak konpontzen dituenean, arrakalak disimulau beharrean, urrez beteten ditue eta agirian geratzen da objektu hori apurtu egin dala eta barriro konpondu. Filosofiagaz lotuta, japoniarrek esaten dabe, zeozer apurtu eta berrerabili danean, horrek badaukala balio erantsi bat, objektua politagoa eta indartsuagoa dala. Filosofia polita begitandu jatan hori irakurri nebanean. Momentu haretan bakarkako proiektua martxan jartea nerabilen buruan eta pentsau neban Kintsukoroi izena ipintea.\n2.- Halandabe, izen polit bat baino gehiago da Kintsukoroi. Proiektu honetan filosofia horregaz bat egin dozu...\nBakarkako proiektuaren ganean pentsetan orain dala urte batzuk hasi nintzan baina orain arte ez dot pausua egin, bakarrik oholtzan agertzeko bildur horregaitik. Izan be, bakarka, erantzunkizuna neurea da, onerako zein txarrerako. Baina orduan pentsau neban, ni neu nazala, egindako gauza on eta txarrakaz, eta bidean ikasi dodanari esker berregiteko gauza naz. Hori bat dator Kintsukoroi kontzeptuagaz. Nire helburua hori be bada, izan dodazan haustura eta zauri guztietatik abiatuta neure burua berregin dot eta orain indartsuago sentiduten naz.\n3.- Kintsukoroi ez da disko bat, proiektu bat baino. Zelan egituratuko dozu?\nHasikera baten diskoa argitaratzea zan asmoa, neuk egindakoa, inoren laguntzino barik: Kantak neuk sortu, etxean grabau... Baina gero, konturatu nintzan disko bat egitea proiektua zarratzea modukoa zala. Diskoa atera eta listo. Ganera, hutsune batzuk ikusi nituan, esaterako bakarkako proiektua ezinezkoa dala, beti daukadalako alboan jente asko laguntzeko prest eta alkarlana beti bultzatu dodalako. Eta hori proiektuan islatu nahi neban. Horregaitik, hasikerako idea hori moldatu neban. Kasualidadez, Bartzelonako produktore bat, Mark Jordan, agertu zan nire bizitzan eta momentu haretan eginda neukan lana pasau neutsan. Alkarlanerako proposamena egin eustan. Baiezkoa emon eta Mark Jordanen moldaketak be sartu nituan proiektuan. Holan, iraganean eta orain nigaz dagozanak sartu dodaz eta, etorkizuneko ezaugarri moduan, Markegaz produkzino horretan sartu. Hasikerako ideari eutsi deutsat, baina bidean etorritakoa batu eta proiektua zabalagoa egin dot. Horregaitik ez da disko bat, proiektu edegi bat baino. Orain be ezin jakin zelan amaituko dan.\n4.- Hiru ardatz ditu, beraz, Kintsukoroi-k...\nBai, abestiak plazaratzen joango naz eta bakotxak ezaugarri bat izango dau: Edo bakarka sortutakoa izango da, edo nire tribuagaz egindako kantak izango dira, edo hirugarren aukerea Mark Jordanegaz egindako produkzinoa. Horreek dira hiru ardatzak, proiektuak aurrera egin ahala gehitzen joan naz.\n5.- Kantak apurka-apurka plazaratzen joango zara.\nHori da, euskarri diferenteak erabiliko dodaz argitaratzeko. Esaterako, Mark Jordanegaz egindako produkzinoa erakusteko Spotify orri bat sortuko dogu. Aldi berean, SoundCloud eta YouTube guneetan kanalak sortu dodaz (hemen) eta hor kantak jarten joango naz, singleen modura.\n6.- Beraz, proiektuko abesti batzuk oraindino sortu barik dagoz?\nEz, ez. Egia esan, urte honeetan kanta asko konposatu dodaz eta badaukadaz gordeta. Beraz, dana kontrolpean daukat, kantak eginda daukadaz baina erabagi dot geldiro-geldiro argitaratzea. Batzuk, beharbada, bideo eta guzti joango dira, beste batzuk ilustrazino edo argazkiek lagunduta... Kanta bakotxari bere denporea emongo deutsat eta jenteari ur tanten moduan eskainiko deutsedaz, kanta bakotxa ondo jagonda.\n7.- Zure bizipenak be proiektu honetan sartu dozuzala esan dozu. Zelan egin dozu hori?\nMusikagintzan hasi nintzanean, orain dala hamar urte baino gehiago, nik ez nituan kantak idazten, beti idazleek edo bertsolariek idazten zituen gure abestien berbak. Lotsea emoten eustan nik idatzitakoa agertzea. Denporea pasau ahala, Siroka eta Hutsa taldeetan, nire letrak sartzen hasi nintzan, baina oraingoan berba guzti-guztiak dira nireak. Alde horretatik, apur bat gehiago biluztu naz, ahalegindu naz bizi izandako gauza asko islatzen, bildurrak, ikasketak... dana. Kanta guztietan ni neu agertzen naz, ez bakarrik musikea neuk konposatu dodalako, baita nire esperientzia horreekaitik be. Ikutu personala dauka proiektuak.\n8.- Musikea be zeuk sortu dozu. Sirokan landutakoen moduko doinuak topauko ditu entzuleak Kintsukoroi-n, Hutsakoen tankerakoak, ala desbardinak?\nEz dakit kanpotik holan ikusten dan, baina niri pasetan jat, kanta bat sortzen nabilenean, melodia ezaguna egiten jatala, nirea dan estilo bat dodalako izango da, ez dakit. Nik uste dot, Kintsukoroi-n, akustikoan edo tribuagaz egindako kantak ezagunak egingo jakozala entzuleari. Baina, ostera, Mark Jordanegaz egindako produkzino horretan, berak ipinten ditu base industrial batzuk eta nik ahotsa ipinten dot, hor nire estiloagaz guztiz apurtuko dot. Nik uste dot jenteak ez dauela inondik inora espero nik holako produkzino baten parte hartzea. Asteotan argitaratzen nabilen abestietan ezaguna egingo da nire estiloa edo kantetako erea, baina Mark Jordanegaz egindakoa plazaratzen dodanean, hor ikusiko da orain arte egindako guztiagaz apurtu dodala. Neugan be apurketa bat egon da, moldatu egin behar izan naz estilo barri horretara.\n9.- Kintsukoroi proiektu berezia da zuretzat. Publikoari, ostera, zer emongo deutso?\nEntzuleak ni neu topauko nau, biluzik egongo banintz modura. Hori egiten dodan lehenengo aldia da, hori berez bada barritasuna. Zuzeneko emonaldietan, ganera, ahaleginduko naz agertzen proiektuaren hiru ardatzen pintzelkadak. Hau da, Maria agertuko da bere gitarreagaz, gero kolaborazinoak egongo dira eta, hirugarrenik, Mark Jordanegaz egindakoaren zertzelada batzuk be bai. Hori guztia jenteari eskaintzen ahaleginduko naz. Aurrerago zehaztuko dogu zuzeneko emonaldiak non eta noz izango diran.\n10.- Hariz Petralanda, Ene Begirada, bideogileagaz grabautako bideoa izan da Kintsukoroi-n atera dozun lehenengoa. Zelakoa da?\nBideo hori Ongi etorriak kantan oinarrituta dago. Neu agertzen naz, zuzenean gitarrea joten. Errefuxiatuei eta kanpotik gugana etorri behar daben guztiei eskainitako kantea da. Proiektuko lehenengo kantea hau izatea nahi izan dot ze, kasu honetan, kantak zelan jaioten diran garbi ikusten da: Neu bakarrik agertzen naz, ia mikrofoniarik eta produkzino barik, natural. Bigarren abestia martiaren 3an aterako dot eta hor beste ardatz batera, tribuaren ardatzera salto egingo dot. Rayco Sánchez rap abeslariagaz batera sortu dogu kanta bat Berta Cáceresen omenez, martiaren 3an dalako bera hil ebeneko urteurrena. Apirilean Mark Jordanegaz egindako produkzinoak zabalduko doguz.\n11.- Kanta eta bideo guztiak internetez zabalduko dozuz?\nLehen esan dodan legez, YouTube-n eta SoundCloud-en kanalak zabaldu dodaz. Ganera, martian martxan ipiniko dot mariarivero.eus webgunea, proiektuaren nondik norakoak batzeko. Ganera, webgune horretan nire proiektu guztiak agertuko dira eta nobedadeak hor aterako dodaz.\n12.- Siroka taldean eta Hutsa bikote akustikoan be bazabiz. Kintsukoroi proiektuaren eraginez alboratu egin doduz beste biak, ala horreei be eusten deutsezu?\nEz dodaz albo batera itxi, ez. Sirokagaz, hain zuzen, kanta barriak sortzen gabiz, errepertorioa osotuten joateko eta, aldi berean, zuzenekoak emoten segiduten dogu. Hutsagaz bardin, kanta barriak egiten gabiz. Proiektu guztiak bateragarriak dira niretzat. Normala dan ezkero, azken asteotan gehiago egon naz Kintsukoroi proiektu honetan, batez be autogestinoaren bidea aukeratu dodalako eta neu nazalako arduradun bakarra. Baina beste proiektu guztiei eutsita.\n1. Maria Rivero | Ikusi handiago | Argazki originala\n4. Siroka taldearen kontzertu baten | Ikusi handiago | Argazki originala


gazte literatura: 2008\nThis is adopted from the Prologue of the Alchemist\nIrakurtzen baduzu, zuri ere istorio zoragarria irudituko zaizu!\nAsko gustatu zait astikeriaz betetako liburu hau. Bertako protagonista Santiago izeneko gazte bat da eta bere amets artean bizi du mundua. Liburuko pasadizoak gustukoak izan baditut ere, are gehiago gustatu zait beste arloa, alkimiari dagokiona.\nSantiagok bere artzain denboran utopiatzat hartzen zituen ametsak, baina errege zahar batek ametsik gabe ezin zaitezkeela bizi erakutsi zion. Honela, Egiptoko piramideetarantz abiatuko da Santiago; bidean oasiak, amodioa, gudak eta alkimiaren sekretuak aurkituz.\nAinara E. 4B 2008-09\nEtiquetas: BIDAIA, SENTIMENDUA\nEtiquetas: HISTORIKOA, OROITZAPENAK\nHau da liburuaren kontrazala dakarren iruzkintxoa:\nHomeless edo etxegabeen arazoa plazaratzen du gazteentzako nobela honek, intriga eta jakin-minari uneoro eusteko balio dion egitura azkar batekin.Kale gorrian bizi da Link, gurasoekin moldatu ezinik etxetik joan zenetik. Londresen dabil nora ezean, izuak eta hotzak kizkurtuta. Ez da erraza kaleko bizitza, jateko zerbait eta lotako tokia aurkitzea, eta egun bakoitza da biziraupenerako borroka.\nAldi berean, Shelter izeneko morroi bat kaleak "garbitu" egin nahi ditu, eta eskale etxegabe horientzat baditu bere "planak". Shelter eta Link-en bideak noiz gurutzatuko diren irrikaz eta beldurrez egongo da irakurlea.\nIñaki Mendizabalek Europako historiako aro gorabeheratsu batean kokatzen du liburu honetako istorioa. XIX. mendearen hasiera da eta Napoleon preso dagoen Elba uhartetik atera nahi izango dute bere aldeko batzuek. Konplotean daudenek Ichtebe Pellot, kortsario euskalduna, aukeratuko dute ekintza burutzeko. Pellot istorioaren protagonista nagusia bilakatuko da.\nOngi funtzionatu zezakeen istorioa da, ideia ona abenturazko kontakizun baterako; baina –gure iritziz- idazleak ez du borobiltzea lortu. Ofizio falta nabari zaio idazleari. Iñaki Mendizabalek itsasoari buruz eta kortsarioei buruz duen jakinduriak egoeren eta pertsonaien sinesgarritasunaren alde egiten badu ere; istorioa lineala, monotono, sinesgaitza eta aspergarri samarra suertatzen da.\nIdazleak etengabe erabiliko ditu pertsonaien oroitzapenak betegarri gisa –erritmoa izugarri moteltzen delarik- baita gaizki erantsita dauden bi istorio paralelo: poliziarena eta Janinerena.\nHala ere, kontakizuna azkar irakurtzen da ez baita oso luzea eta Europarako hain garai garrantzitsu horretako historiaren jakinmina pizteko balio izango zaizue.


Urdazubiko Burdinaren Egunean burdin mineralaren salerosketa berreskuratuko dute - GARA\nUrdazubiko Burdinaren Egunean burdin mineralaren salerosketa berreskuratuko dute\nMaddalen LARRINAGA | URDAX-URDAZUBI\nEuskal Herriaren historian burdinak izan duen garrantzia dela-eta, Burdin Eguna ospatzen dute Urdazubin. Aurtengo edizioa atzo aurkeztu zuten Urdazubiko monastegian, hirugarrena hain zuzen. Datorren larunbatean izango da hitzordua, goizeko hamarretatik aurrera.\nArtisautza Azokarekin emango zaio hasiera. Geroxeago, 12.00ak aldera, garai bateko burdin salerosketa antzeztuko dute. Hirugarren urtez, minerala nola salerosten zuten ikusi ahal izango da Urdazubin. Hala, 12.00etan, burdin mineralez zamatutako idiak iritsiko dira Urdazubiko monastegi ingurura eta, 12.30 aldera, Monastegiko monjeekin elkartuko dira trukea egiteko; burdinaren truke urrezko txanponak ematen zituzten monjeek.\n13.00ean hitzaldia egingo du Nafarroako Gobernuko Kultura eta Turismo kontseilari Juan Ramon Corpas Mauleonek eta, 14.00etan, bertaratutakoek zikiroa janez beteko dute sabela herri bazkarian.\nEgunari amaiera emateko, Golden Apple Quartet taldearen ikuskizuna izango da arratsaldeko lauretan eta sarrera doakoa izango da.\nUrdazubiko Burdinaren Eguna Itsas-Begia Euskal Herriko Itsas Ondarea Zaintzeko Elkarteak bultzatzen duen ekimena da. Joan den urtean, adibidez, Bilbotik �Brokoa� txalupa handia eraman zuten, portuz portu, Donibane Lohizuneraino; bertatik, Azkaineraino eraman zuten errekan gora, eta azkenik Urdazubira iritsi zen.\nEkintza hori bi urtetik behin egitea erabaki zutenez, aurtengo edizioan ez da halako erakustaldirik eskainiko, baina, hala eta guztiz ere, burdin minerala beste bide batetik iritsiko da; idiak izango dira aurten burdina herrira eramango dutenak.


Txus Matinen etxeratzea eskatzeko eta konponbidearen aldeko elkarretaratzea martxoaren 27an | LAB SINDIKATUA\nAcción Política Txus Matinen etxeratzea eskatzeko eta konponbidearen aldeko elkarretaratzea martxoaren 27an\nTxus Matinen etxeratzea eskatzeko eta konponbidearen aldeko elkarretaratzea martxoaren 27an\nDatorren martxoaren 27an LABek konzentrazioa egingo du Basauriko Anbulategian Txus Martinen etxeratzea eskatu eta konponbidearen garaia dela aldarrikatzera. Mobilizazioa eguerdiko 12:30etan izango da.\nEuskal preso eta iheslaria politikoak herrira!\nEuskal Preso Politikoen Kolektiboak, gatazkaren ondoriok gainditzeko bidean, eta hau integrala izan dadin, konpromisoa adierazi du askotan alde guztien pairamen eta mina aitortzeko eta presoen bueltarako forma malguak bilatzeko.\nEuskal Herria ez da normalkuntza politikora helduko Estatuek ehundaka preso politiko bahiturik mantentzen dituzten bitartean. Salbuespen neurri politiko eta judizialak alde batera uztearekin bat, espetxe politika ere aldatu beharra dago.Estatuek legeak bete behar dituzte: preso politikoak Euskal Herriratzeko zein gaixotasunak dituzten presoak askatzeko eskatzen dizkiegu, garaia da eta.\nHorrelako kasua da Txus Martinena, Basauriarra. Bere osasun egoera oso larria da, trastorno eskizoafektiboa jasaten ari da, tratamendu latza duen gaixotasun psikikoa. Kartzelan isolamenduaren politikak badu ardura osasun egoera horretan, gaur egun ia-ia itzulezina.\nHori dela eta, eskatzen dugu bere askatasuna tratamendu egokia izateko, konfidantzazko giroan eta senideengandik hurbil. Horrela gomendatzen dute medikuek eta zentzu horretan, hainbat instituziok hori eskatu dute, Basauriko Udalak ere bai.\nGatazkaren ondorioak eta arrazoiak behingoz konpontzeko eta konponbide hori justu eta iraunkorra izan dadin, premiazkoa da konpromiso eta akordio berriak lortzea batez ere politikoak, baina baita sindikal eta sozialak. Txus berriro gurekin izan dezagun, modu bakarra daukagu eta gu denon esku dago, euskal herritarrok garelako konponbidearen bidea hartzeko erabakia behartu behar eta ahal dugunak.\nBeraz, LAB sindikatuak dei egiten dizue mobilizatzera Euskal Preso Politikoen eskubideen alde, sakabanaketa politika amaitzeko; eta Txus Martin eta gaixotasunak dituzten preso guztiak askatzeko. Gure herriak benetako bake eszenatokia behar eta merezi du,herri zein lantokietan aldarrikatu eta horren alde lan egin dezagun.


Klima aldaketari aurre egiteko 'Fridays for Future' mugimenduak deituta, ehunka pertsona Bilboko eta Donostiako kaleak zeharkatu dituzte ostiral honetan, "larrialdi klimatikoaren aurrean" ardura politikoa eskatzeko. Klimaren Aldeko Ekintza Globalaren Egun honetan, beste hiri batzuetan ere egin dituzte protestak: Oviedon, Bartzelonan, Valentzian, Malagan, Granadan, Sevillan eta Madrilen, besteak beste.\nBilbon, 200 bat pertsona, gehienak gazteak, elkartu dira hiriko hainbat kale zeharkatu dituen manifestazioan. Moyua plazatik abiatu dira, "Planetarik gabe ez dago etorkizunik" oihukatuz.\n"Ez dago denborarik, ezta B planetarik ere" lelopean, aurreikusitako ibilbideari ekin diote protestarekin bat egin duten ikasleek. Horrez gain, "Itzali ikatza, Piztu Bizia" bezalako beste mezu batzuk ikusi dira. Greenpeaceko hainbat kidek ere manifestazioan parte hartu dute.\nBeste gazte batzuk, kartoietan idatzitako mezuekin manifestatu dira, gaur goizean Arriaga plazan egin den elkarretaratzean gertatu den bezala.\nDonostian, elkarretaratzea 11:00etan izan da, udaletxean, eta manifestazioa 18:00etan abiatu da.\nGipuzkoako erakunde ekologistak, gizarte erakundeak eta sindikatuak biltzen dituen Larreko Mahaiaren iritziz, "agintariek krisi klimatikoa eta, oro har, ekologikoa areagotzen duen eredu ekonomiko eta sozial jasanezin batean sakontzen jarraitzen dute".\nTestuinguru horretan, "gaur egungo larrialdi egoerak hemen energiaren, garraioaren, hondakinen, lurralde antolamenduaren eta biodibertsitatearen arloan, besteak beste, egiten diren politikekin zerikusia duela ikustea ezinbestekoa" dela gaineratu du.\nAntolatzaileek, "agerikoa den norabide aldaketa" eskatu diete agintariei, "trantsizio justu baten alde". Haien iritziz, ordea, hori ez da lortuko "euskal gizarte aktiborik gabe".\nFridays For Future mugimenduak, ikasleen sindikatuen babesarekin, Klimaren Aldeko Ekintza Globalaren Eguna antolatu du ostiral honetan, eta klima aldaketaren aurkako neurriak eskatu ditu. Elkarretaratzeak, martxak eta manifestazioak egin dituzte 12 autonomia-erkidegotako 24 udalerritan.\nNazioarteko mugimendua 2018ko abuztuan sortu zen, Greta Thunberg ekintzaile suediarraren protesten ondoren, eta horren eragina 2019an iritsi zen Espainiara.


Concurso de Carteles - Sanfermin.com\n2020ko sanferminetako kartel-lehiaketa guztiz digitala eta on line izanen da, jatorriko lanen aurkezpena eta epaimahaiaren lehen hautaketa barne. Munduko edozein bazterretatik egin daiteke, nahikoa da hala gaztelaniaz nola euskaraz eta ingelesez eskuragarri dagoen formulario digital bat on line erabiltzea eta jatorrizko lana erresoluzio baxuko jpg artxibo batean atxikitzea. Hori dena www.pamplonaescultura.es. webgunearen bidez egin behar da.\n2018. urtean, jada, kendu zuten kartela bukaturik aurkezteko baldintza eta horren ordez, zirriborro digital bat aurkeztu behar da sormen-proiektuaren azalpenarekin batera (biak USB batean grabaturik); hori horrela, bakarrik hautatutako 20 kartelak egiten ziren erakusteko formatuan, eta iaztik Udalak ordaintzen du horren kostua. Orain oinarrietan jasota dagoenarekin bat, on line prozedura berrian, egileek formulario bat bete behar dute, gaztelaniaz, euskaraz edo ingelesez www.pamplonaescultura.es webgunearen hasierako-orriaren bidez, eta obraren irudi bat txertatu JPG formatuko artxibo batean, 2 MB-ko gehieneko pisuaz.\nZehazki, kartelaren neurriek 820 x 1171 pixel izan behar dute, eta erresoluzioak, 72 pixel/hazbete. Ohi bezala, kartelaren konfigurazioak bertikala izan behar du, eta formatuak, 1000 mm x 700 mm-koa. Jatorrizko lanak honako testua eduki behar du: “Pamplona / Iruña. San Fermín 2020. 6 al 14 de julio /Uztailaren 6tik 14ra”. Gune digital horretan, kartela labur deskribatzeko aukera dago, gehienez ere 200 karaktereko testuaz, eta teorikoki azaltzen ahalko dira hala kontzeptua nola haren osagaiak (konposizioa, koloreak, tipografia eta sinbologia).\nFormularioan, halaber, identifikazio-datuak, jatorria eta abar eman behar dira, bai eta parte-hartzailearen curriculum profesionala laburki aurkeztu ere (gehienez 800 karaktere). Izen-ematea mezu elektronikoen bidez osatuko da; izan ere, sistemak automatikoki igorriko dio interesdunari formularioaren datuen laburpena, hark digitalki baliozkotu dezan, eta, horrela, haren parte-hartzea berresteko (aurrez aurkeztutako kartelaren lemarekin, identifikazio-agiriarekin eta lehiaketan erreferentziazko izanen duen plika-zenbakiarekin batera). Azken jakinarazpen hori izanen da lehiaketan parte hartzeko egiaztagiria.\nLehiaketaren plataformara igotako irudiak udal-zerbitzarian egonen dira harik eta lehiaketaren azken fasea amaitzen den arte. Gero, sistematik baztertuko dituzte, salbu eta hautatu dituzten 20renak, zeinak publikoak izan gabe ere, Iruñeko Udalaren artxibo digitalean gordeko baitira.\n20 artelan horiek artxibatzeak, eta ez bakarrik herri-bozketara igarotzen diren 8ak, badu xede egiaztapena bermatzea lehiaketan bete dadin honako baldintza hau: “ezin izanen du parte hartu aurreko edizioetan hautatutako hogei artelanetatik bakar batek ere”.\nIzena emateko prozeduraren hasiera\n• Sartu formularioan www.pamplonaescultura.es webgunearen bidez, “Sanferminetako kartel-lehiaketa” izenburuko esteka sakatuta. Gune horretan berean egonen dira eskuragarri oinarriak, kontsultak egiteko.\n• Lehen eremuak bidea ematen du formularioa egite aldera prestatutako hiru hizkuntzetako edozein aukeratzeko: gaztelania, euskara edo ingelesa.\n• Hurrengo laukian jakitera eman behar da bakarka edo taldeka aurkezten zaren. Bete beharreko eremuak ezberdinak dira aurrekoan egindako hautuaren arabera.\n• Prestatutako laukiak ordenan bete behar dira, hala nahitaezkoak nola hautazkoak. Nahitaez bete beharrekoek asterisko bat edukiko dute.\n1. Datu pertsonalak:\n• – Banakakoa: Izena, Abizenak, NAN, AIZ, IFK edo beste zenbait, telefonoa eta posta elektronikoa (bi laukitan errepikatzen da eta beharrezkoa da posta elektronikoa berrestea).\n• – Taldekakoa: Elkartearen izena, arduraduna, NAN, AIZ, IFK edo beste zenbait, telefonoa eta posta elektronikoa (bi laukitan errepikatzen da eta beharrezkoa da posta elektronikoa berrestea).\n2. Jaioteguna eta jaioterria:\n• – Data, Herrialdea, Autonomia Erkidegoa, Probintzia eta Herria (Espainia).\n• – Data, Herrialdea (Espainia ez den bat)\n• – Herrialdea, Autonomia Erkidegoa, Probintzia, Herria, Kalea, Ataria, Solairua (hautazkoa) eta Posta kodea (Espainia).\n4. Kartelaren datuak:\n• – Kartelaren lema\n• – Kartelaren deskribapena: kartelaren kontzeptuaren eta osagaien garapen teorikoa, hala nola konposizioaren, koloreen, tipografiaren eta sinbologiarena (200 karaktere gehienez).\n• – Ibilbide profesionala: curriculuma (800 karaktere gehienez).\n• – Kartelaren irudia: JPG formatuko artxibo bakar bat txertatu behar da, 2 MB-ko gehieneko pisuaz. Kartelaren neurriek 820 x 1171 pixel izan behar dute, eta erresoluzioak, 72 pixel/hazbete. Kartelaren konfigurazioak bertikala izan behar du, eta formatuak, 1000 mm x 700 mm-koa.\n• TESTUA: Pamplona/Iruña; San Fermín 2020; 6 al 14 de julio/Uztailaren 6tik 14ra\n5. Klikatu lehiaketara aurkeztutako kartelaren egilea izatearen gaineko aitorpena, non esan behar baita, halaber, obra jatorrizkoa eta argitaratu gabea dela.\nFormularioaren igorpena eta parte-hartzearen berrespena\n• Lanaren sortzaileak ‘gaitutako botoia’ sakatuta igorriko du formularioa. Izapide honek ez du amaitzen izen-ematea.\n• Interesdunak mezu elektroniko bat jasoko du aurrez emandako helbidean, eta horra bidaliko diote formularioaren datuen laburpena.\n• Mezu horrek honako pauso hau eskatuko dio: BALIOZKOTU ETA IZEN-EMATEA BUKATU\n• Hori eginda, interesdunak bigarren eta azken mezu bat jasoko du, non BERRETSIKO ZAIOn lehiaketan parte-hartzea, kartelaren LEMArekin (aurrez emanda), IDENTIFIKAZIO AGIRIarekin eta lehiaketan erreferentziazko izanen duen PLIKA-ZENBAKIArekin batera. Mezu hori izanen da lehiaketan parte hartzeko egiaztagiria.


Mugikortasun Foroak astelehenean egitekoa zuen bilera bertan behera geratu da. — Berbia\nMugikortasun Foroak astelehenean egitekoa zuen bilera bertan behera geratu da.\nAstearteko bileran jasotako ekarpenak ondo lantzeko denbora hartu nahi da.\nMugikotasun Foroa mugikortasun iraunkorrerako planaren baitan, zehaztu diren helburuak lortzeko ekintza konkretuak eztabaidatzen ari da. Lehen aurkezpena egin zen urtarrila amaieran eta asteartean berriz, ekarpenak jaso ziren.\nOinezkoen zonaldea handitu eta erdigunea trafikoz arintzea, aparkalekuen errotaziorako neurriak hartu edo zamaketa guneetarako arautegia zehaztea dira proposatzen diren neurrietako batzuk. Hori lortzeko aurkeztu ziren zenbait ekintzek egungo trafiko ohiturak guztiz aldatzea eskatzen dute eta alde horretatik, astearteko bileran ekarpen ugari jaso ziren.\nGuztiak behar bezala landu ahal izateko, hasieran, astelehenerako finkatu zen hurrengo bilera bertan behera uztea erabaki da.\nBilera egin egingo da, baina oraingoz ez da horretarako datarik finkatu. Berandu baino lehen egin asmo da eta eguna zehaztu bezain pronto, horren berri zabalduko da. Baina oraingoz kontutan hartzekoa, esan bezala, Mugikortasun foroa biltzeko iragarri zen asteleheneko zita hori bertan behera geratzen dela, alegia, astelehenean ez dela bilerarik egingo.


KRISTAU NORTASUN BERRIA\nKristau izateko, gauzarik erabakitzaileena ez da zer gauza sinesten ditugun, baizik eta zein harreman bizi ditugun Jesusekin. Sineskizunek, eskuarki, ez dute aldarazten gure bizitza. Sinesten ahal dugu Jainkoa badela, Jesus berpiztu dela eta beste gauza asko, baina kristau on izan gabe geldituz. Jesusekiko atxikimendua eta harekiko harremanak dira eraldatzen ahal gaituztenak.\nEbanjelioetan bada eszena bat, tradizioz Jesusen «antzaldatzea» deitu ohi duguna. Jadanik ezin da berregin kontakizun horren jatorriko esperientzia historikoa. Dakigun gauza bakarra da, testu hori oso gustukoa zutela lehen kristauek; hain justu, besteak beste, Jesusengan bakarrik sinestera eragiten zien.\nEszena «mendi garai» batean kokatu dute ebanjelariek. Juduen historiako bi pertsonaia ospetsu lagun dituela ageri da Jesus: Moises, Legearen ordezkaria, eta Elias, Galilean gehienik mate duten profeta. Jesus bakarrik ageri da aurpegia antzaldaturik. Hodeitik datorren ahots hau entzun dute ikasleek: «Hau da ene seme maitea. Entzun iezaiozue».\nInporta duena ez da Moisesengan eta Eliasengan sinestea, baizik eta Jesusi eta beraren ahotsa entzutea, Seme maitearen ahotsa. Funtsezkoena ez da tradizioan sinestea, ezta erakundeetan ere, baizik eta gure bizitzan erdigunetzat Jesus hartzea, Jesu Kristorekin gero eta harreman kontzienteagoak eta konprometituagoak bizitzea. Orduan bakarrik entzun ahalko dugu beraren ahotsa nork bere bizitzan, kristau-tradizioan eta Elizan.\nJesusekiko gure elkartasun gorakor hau bakarrik joango da eraldatzen gure nortasuna eta gure irizpideak, joango da sendatzen bizitza ikusteko gure era, joango da gu esklabutzatik askatzen, joango da hazarazten ebanjelioaren araberako gure erantzukizuna.\nJesusen baitan eta baitatik beste era batean bizi ahal izango gara. Jendea jadanik ez da izango erakargarri edo desatsegin bakarrik, interesgarri edo ganoragabeko bakarrik. Problemak ez dira izango jadanik norberarenak bakarrik. Mundua ez da izango jadanik gudu-eremu bat non bakoitza ahal bezala defendatuko baita. Baizik eta babesgabeenen sufrimendua min ematen hasiko zaigu. Mundua gizatiarrago bihurtzeko lanean hastera ausartuko gara. Jesusen antzekoago egiten hasiko gara.


Aiton-Etxe: ebidentziatan oinarrituta ez dute produktu esperimentala txertatuko – Independentea\n2021ko urtarrilak 22 2021ko urtarrilak 5\nDuela egun batzuk oso ezaguna egin da nire herriko eguneko zentroa. Atzo adibidez baimenik gabe sartu ziren Tele5eko kamerak Aiton-Etxeren eremu pribatuan, eta egoitzako telefonoa eten gabe joka dabil: EITB, Antena 3, La Sexta,…\nZergatik? Bere egoiliarrak babestu, arduratsu jokatu eta gerta dakiekenaren aurrean inolako erantzukizunik ez izateko, zuzendaritzak Covid19 txertoa deitu duten hori eguneko zentroan banatzeari uko egin diolako, eta hartu nahi duten pertsonak herriko osasun zentrora bideratu dituelako.\nKontua da Aiton-Etxeko egoiliarrei gutun bana igorri zietela. Argudio ugari erabiliz, produktu horrek beraien ezaugarriak dituzten pertsonei (gaixotasun kronikoak dituztenak edota gaixotasun anitzak dituztenak, eguneko zentroan gehienak) onura baino kalte handiagoa eragin diezaiekela esaten du, eta beraz Covid19 txertoa deitu duten hori ez banatzeko erabakia hartu dutela jakinarazten diete. Era berean, produktu hori jaso nahi duten egoiliarrak herriko osasun-zentrora joan daitezkeela gogorarazten die gutunak.\nPfizer-Biontechek FDAra igorri duen dokumentuan oinarrituz eta txertoei buruzko ikerketak kontuan hartuz, honako argudioak aipatzen ditu gutunak produktu hau bere eguneko zentroan ez banatzeko:\nEsperimentazio fasean dagoen produktua da (entsegu klinikoaren III. fasea).\nEdozein txertok 4 eta 10 urteko ikerketa behar du eta hau ikertzen hilabete gutxi daramate .\nEz da indargabetutako birus batetik sortutako txertoa, orain artekoak bezala; txertoetan inoiz erabili ez den terapia genikoa darabilte oraingoan.\nFDAk ez du txerto gisa baimendu produktu hau, larrialdi-erabilpenerako botika gisa baizik. Botikaren izena BNT162b2 da.\nBotika honek bere formulazioan ez dauka inmunitate espezifikoa eta aktiboa eragin dezakeen antigenorik, ezta hildako edo indargabetutako mikroorganismorik edota mikroorganismoetatik eratorritako produkturik, ARNm SINTETIKOA baita.\nPfizer-Biontechen dokumentuan aipatzen diren ikerketak osasuntsu dauden pertsonekin egin dira, oraindik ez dago nahikoa esperientzia gaixotasun kronikoak dituzten edota gaixotasun anitzak dituzten pertsonekin (eguneko zentroan gehienak).\nEpe ertain-luzerako albo-ondorioak ezezagunak dira, oraindik ezin izan baitira ikertu.\nEpe motzean eragin ditzaken albo-ondorio larriak % 4,6koak dira.\nHonelako erabakia hartzean, onura eta arriskuaren arteko erlazioa hartu behar da kontuan: kasu honetan ez dago frogatua botika honen onurak eragin ditzaken arriskuak baino handiagoak direnik.\nIkerketa aldi honen ostean, Pfizer-Biontechen dokumentuan aipatzen duten ondorioa honakoa da: “Arrazoizkoa dirudi produktua eraginkorra izan daitekeenaren ustea”.\nHonegatik guztiagatik, eta erizaintza ikuspegitik informazio oso gutxi dagoela kontuan hartuz, zalantzazko da botika honen banaketak zein jasotzeak dituen arrisku/onurak. Horregatik erabaki dugu botika hau egoiliarrei ez banatzea eta segurtasun zein eraginkortasun arloan sor daitezken datuen zain egotea.\nHala ere, unea iristen denean osasun zentrora joateko aukera izango du nahi duenak.\nEta nik poza sentitu nuen Aiton-Etxeko egoiliarrei igorritako gutun informatibo hori irakurri nuenean. Gure artean pertsona ausartak geratzen direla jakitean harrotasun emozioa ere sortu zitzaidan. Zeren denak ez du balio. Eta denari baietz esateak edo itsuki agindu guztiak obeditzeak ondorioak ditu.\nKasu honetan, zuzendari honek ez du bere gain hartu nahi bere ardurapean dauden adineko pertsonei bere ustez bermerik ez duen produktu hori eskaintzearen ardura. Besterik gabe. Osasun sistema publikoa bada produktu horren banaketan interesa duena bere osasun zentroetan egin dezala eta bere gain har dezala ekintza horren ardura eta erantzukizuna. Puntu.\nZein da arazoa? Barazki eta frutak erostera barazki-fruta dendara bagoaz, arraina erostera arraindegira bagoaz, haragia erostera harategira bagoaz,…ez al da txertoak jasotzeko toki logiko eta egokiena osasun zentroa? Zergatik normalizatu da txertoak eskoletan edota osasun zentroak ez diren tokietan jasotzea? Edo erantzun zehatzagoak jasotzeko, zertarako bilakatu dira eskolak edota adinekoen zentroak osasun sistema publikoaren “sukurtsalak”?\nNorbera da bere gorputzaren jabe bakarra. Norberak du bere gorputzaren subiratonasun osoa. Eta noski, bere osasunarena ere bai.\nEta zure ardurapean zaurgarriak diren pertsonak izateak, ez du esan nahi haien gorputzen eta bizitzen jabe zarenik. Ez du esan nahi erantzukizunik ez duzunik . Ez du esan nahi egiaren ordua heltzean, “goiko aginduak betetzen nituen” esatean errugabe izango zarenik.\nNire ustez pertsona honek egin duena ausardia ekintza izan da. Pertsona honek egin duena ekintza koherentea izan da.\nGustatuko litzaidake beren ardurapean pertsona zaurgarriak dituzten zuzendariek (adin-txikikoak, behar bereziak dituztenak, adinekoak,…) emakume honen jarrera arduratsua izatea eta beren ardurapean daudenentzako kaltegarriak edo zalantzazkoak izan daitezkeen aginduei maizago EZetz esatea.\nEzetz esatea eskubidea delako. Eta zenbaitetan betebehar morala.\nAsier Galan biologo molekularra Aiton-Etxeko kasuari buruz.\n“Hori ez txertatzea erabaki arduratsua izan da” azaldu du auzo bereko Asier Galan Cousillas biologo molekular ezagunak. Hainbat herrialdetako laborategietan lan egin du, eta nazioarteko hainbat aldizkari zientifikoetan dozenaka artikulu argitaratuak ditu. Independentean ere idatzi du.\nAsier Galan biologo molekularra Aiton-Etxeko kasuari buruz, jarraipena.\n“Bakuna deitzen duten hori ez da berez bakuna bat, ez medikuntzan ikasten duten bezalako bakuna klasikoa, baizik eta beste produktu ezberdin bat da: terapia genikoa da.”\n10 erantzun “Aiton-Etxe: ebidentziatan oinarrituta ez dute produktu esperimentala txertatuko” bidalketan\n2021ko urtarrilak 5, 9:39\nMilesker Itsaso eta INDEPENDENTAri hain eguneratu eta osatutako informazioa zabaltzea gaitik…batipat sareetan zensuratuta azaldu zen zuzendaritzak luzatutako gutunetik bigarren orria.\n2021ko urtarrilak 5, 9:45\nEskerrik asko. Aiton-amona etxe gehiagok gaur atera behar lukete, bihar bertan, 15 eta gero 30k denak batera ulo egiten. Zorionak txertoaren fitxa irakurri duen zuzendariari (Ministerioaren web orrian dago irakurtzeko bere ARNm eta guzti) , bertan dio: ez da medikamentuekin bateragarria. Zenbat zahar dauzkagu medikamenturik gabe? Eugenseia hutsa da, Mengelianoa, Asierrek dioen bezala.Zorionak, Altzibarko zahar-etxeari, hau ez da txerto bat.\n2021ko urtarrilak 5, 11:19\nKontxo! Denari “amen!” esan ohi ez dion jende asko dabil munduan, denak terraplanista-txamanista-akupunturista-negazionista-darwinista zerrendan sailkatuak. Ea idazle euskaldun batek iradoki zuen moduan gure ezker homologatu-ilustratu-arrazionalista-unibertsala interes neoliberala sustatzen ari den eta ez den enteratu? Dena dela ere, ohartu edo ez, oso “gizon” jarrera interbenzinionistaz ari dira.\n2021ko urtarrilak 5, 12:21\nZorionak Independenteari funtsezko eta ezinbesteko ahots kritikoei zirrikitua zabaltzeagatik.\nItxaropentsua da Aiton etxek txertoari egindako ukoa, beste askorentzat koherentzia eta ausardia eredu. Ezetz esateko garaia heldu da!\nTxertoaren gaineko informazio kontrastatua laburbiltzen duen informe egin-berri hau partekatzen dizuet:\n2021ko urtarrilak 5, 15:06\nEskerrik asko Itsaso, eta Independentea egiten duzuen guztioi!!\n2021ko urtarrilak 5, 17:21\nAiton-Etxetik eman duten adibidea ikur eta erreferentzia bihurtu beharko litzateke herrialde osoarentzat. Zentzutasunaren, zintzotasunaren, determinazioaren eta erresponsabilitatearen injekzioa gu guztiontzat.\nAusardiazko urratsa gu guziok babestu behar duguna eta horren aurrean erne egon behar dugu, gure “osasunaz” hainbeste “zaintzen” eta “kezkatzen” direnek neurri errepresiboak Aiton-Etxearen aurka hartzearekin entsailatuko dituztenean.\nAzken horiek oso argi dute eta hemen OMSesko epidemologoa eta zuzendari ohi baten izurrite-adierazpenak ditugu non txertatzearen aldeko apustua egiten duen “operazio militarra eta gerlakoa” balitz bezala, egun bakar batean ere gelditu gabe. Asmoen adierazpen oso eta orokorra eta nabigatzaileentzako abisu bat.\n2021ko urtarrilak 5, 18:17\nZein erraza izango zen isiltzea -ale bat edonori ateratzen zaio-, inori ez baitzaio galarazi bere anbulatorioan txertoa jartzea… baina kastak ezin du onartu. Burdinazko eskua nabarmendu egin behar da.\nElkartasuna norbanakoen askatasunetatik baino ez da ulertzen, eta horien artean informazio-askatasuna dago.\nEz pentsamendu bakarra inposatuz. Adierazpen askea bultzatu beharrean, abortatu egiten duzue. Indartzea erakundeen betebeharra denean, desadostasuna adierazteko bada ere.\nAurrera aitona-amonen etxeak!!\nZuen iritzia izan dadila zuena.\n2021ko urtarrilak 5, 19:04\nAupa zuzendari ausarta, nagusiei eragiten dien erabaki bat hartzeagatik. Aldundiak erraustegi toxikoa jarri zuenetik, argi utzi zuen bere interesen defentsa pertsonen interesen defentsaren gainetik zegoela. Aldundiko subjektu horiek ikusteak tripako mina ematen dit.\n2021ko urtarrilak 5, 20:37\nZuek bai ausartak, hau poza! Eskerrik asko horrelako argitasuna eta kontzientziagatik, gure aiton-amonen zaintza lanetan\n2021ko urtarrilak 5, 21:34\nZentru horren izena eta bere zuzendariarena arduraren eta ausardiaren erreferente bat izango dela uste dut, guzti hau pasatzean. Eskerrik asko


Eskeleto-Mozorroa | Mundua\nAurkezpena / Denda / Adinak / + 12 Urte / Eskeleto-Mozorroa\nNeurri Choose an option… LMS\t Clear selection\nErreferentzia: 910223. Categories: + 12 Urte, 5 - 8 Urte, 9 - 12 Urte, Adinak.\nShare the post "Eskeleto-Mozorroa"\nEz da komenigarria 36 jilabete baino gutxiagoko haurrentzat, umeak irensteko moduko pieza txikiak ditu eta. Mozorroa haurrari eman baino lehen kendu lotura guztiak.\nSu eta muturreko bero-iturrietatik urrun mantendu. Nagusi baten ikuskapenarekin erabili.


AKTUALITATEA – 2 orrialdea – Guraso.eus\n‘Zeuk esan’, COVID-19aren ondorioei aurre egiteko zerbitzu telefonikoa\nEzohiko itxialdi honek gure bizimodua hankaz gora jarri du. Haurrentzat eta nerabeentzat ere erronka da, eta adin horietan ohikoak izaten diren gatazkak areagotu egin daitezke eta elkarbizitzan eragin. Eusko Jaurlaritzak, COVID-19 birusaren ondorioei aurre egiteko, konfinamendu egoeran erabilgarria den Zeuk…\nguraso 2020-05-23 2020-05-23 AKTUALITATEA No Comments\nHaurrak Ere Bai plataforma, haurren eta nerabeen eskubideen alde\nAdingabeek pairatzen dituzten eskubideen urraketari erantzuna emateko, guraso talde batek ‘Haurrak Ere Bai’ plataforma sortu du. Plataforma berriak prentsaurreko telematiko batean iragarri zuenez, haurrek arazoak izaten dituzte konfinamenduan, hala nola ongizate eta osasun arazoak, elikadura arazoak eta asaldura psikologiko eta…\nguraso 2020-05-22 2020-05-22 AKTUALITATEA No Comments\nEsperimentua sukaldeko paperarekin eta margoekin\nMaterial gutxirekin egin dezakezue esperimentu polit hau etxean. Beharko dituzue sukaldeko papera, margoak eta edukiontzi bat urarekin. Tolestu papera erditik eta egin marrazki bat errotulagailu beltzarekin. Azpiko aldean koloreetako errotulagailuekin margotu marrazkia eta papera ur gainean uzterakoan, magia! Kolorea hartuko…\nguraso 2020-05-21 2020-05-21 AISIALDIA, AKTUALITATEA, Eskulanak No Comments\nJolastoki orduan lurrean margotutako laukietatik mugitu ezinik\nZeresan handia eman dute Lionel Top kazetariak Frantziako eskolen irekieraren inguruan kaleratutako argazkiek. Bertan ikus daitezke, besteak beste, haur hezkuntzako adinean dauden neska-mutikoak jolastoki orduan lurrean margotutako laukietatik mugitu ezinik, edota musukoak dituzten irakasleak entzuten. Horrekin batera, distantziak mantentzeko lurrean…\nguraso 2020-05-20 2020-05-21 AKTUALITATEA, HEZIKETA, Hezkuntza No Comments\nAmaia Etxabe: herri guztiek hezten dute, kontua da zein baliotan heztea nahi dugun\nMartxoaren 28an, Durangon, jardunaldiak egitekoak ziren Oinherri egitasmokoak , baina bi aste lehenago erabat aldatu zen mundua. Oraingoan beste formatu batekin, maiatzaren 26an arratsaldeko 18:00etan jardunaldi digitala egingo dute. Amaia Etxabe Oinherriko kidearekin hitz egin dugu jardunaldiaren nondik norakoak ezagutzeko.…\nguraso 2020-05-20 2020-05-20 AKTUALITATEA, Baloreen transmisioa, Sailkatu gabea 1 Comment\nBitar-bask elkarteak bizikidetza familian lantzeko bideo-hitzaldiak antolatu ditu\nBitar-bask elkarteak hainbat bideo-hitzaldi antolatu ditu ikasleek trebetasun eta gaitasun emozionalak eta gatazkak konpontzeko gaitasunak ikasten eta garatzen jarrai dezaten. “Nola aurre egin gatazkei?” taldeak familien, ikasleen eta irakasleen ondoan jarraitu nahi du une berezi hauetan. Antolatzaileen esanetan, interesgarria da…\nguraso 2020-05-19 2020-05-19 AKTUALITATEA No Comments\nKonfinamenduak erabat aldatu du gure bizimodua; loan ere sumatzen da hori\nAdituek argi dute: konfinamenduak badu eragina gu guztion lo ohituretan. Ez bakarrik loezinean. Amesgaiztoak eta amets arraroak ugaritzen ari dira, eta zenbait kasutan haurrek zailtasunak dituzte lo hartzeko. Ez dute bakarrik lo egin nahi, gauean gehiago esnatzen dira… Zer ari…\nguraso 2020-05-19 2020-05-19 AKTUALITATEA, OSASUNA, Pediatria No Comments\nNaturan Jolasean jaialdiaren 5 edizioa\nCOVID 19ak sortu berri duen testuinguru honetan, jendarte gisan dauzkagun errutina, arau zein kodigoak errotik eraldatuak izan zaizkigu epe laburrean. Ondorioz, egokitzapen prozesu kolektibo batean barne bildurik gaudela esan genezake, non momentuz nahikoalan dugun errealitate berria onartu eta honetara egokitzen.…\nguraso 2020-05-19 2020-05-19 AISIALDIA, AKTUALITATEA, Sailkatu gabea No Comments\nLoreontzi dotoreak Leintz Gatzagako kaleak alaitzeko\nKonfinamenduan bat baino gehiago aspertu egin da, baina Leintz Gatzagako Guraso Elkarteko hainbat familiek ondo aprobetxatu dute denbora. Eskuartean zuten proiektutxo bati fundamentuz heldu diote, eta auzolanean, herriko kaleak alaituko dituen ekimena jarri dute abian. Askotariko tamainetako loreontziak erabilita irudi…\nguraso 2020-05-18 2020-05-17 AISIALDIA, AKTUALITATEA, Eskulanak No Comments\nUNICEFek ‘Ikasgeletan osasuna babestu’ gida argitaratu du\nUNICEFek ‘Ikasgeletan osasuna babestu’ gida argitaratu du, ikasgelek ateak zabaltzen dituztenerako. Dokumentuak, bideoarekin batera, funtsezko lau alderdi aztertzen ditu: funtzionamendu segurua, ikaskuntzaren jarraipena, pertsona ahulenei arreta ematea eta babesa eta ongizatea bermatzea. Bestalde, Unicefek pandemiak hezkuntzan eta haurren ongizatean eragin…\nguraso 2020-05-16 2020-05-17 AKTUALITATEA No Comments


Argitaratua: Thursday, 14 January 2016, 8:15 AM\nGaitasuna eta afektibitatea hizkuntza arrotzen ikaskuntzan\nSortua: 13 March 1990\nItxuraz, liburu honen tituluan ageri diren bi terminoek, gaitasuna eta afektibitatea, elkarren antonimo ematen dute sinonimo baino gehiago. Alabaina, termino hauek zehatz eta mehatz mugatzen hastean, nekez saihesten den gurpil eroarekin egiten da topo: afektibitatea nolerebait gaitasun bezala deskribatzen dute eta gaitasunen artean zorionerakoa ere aurkitzen da. Bestalde, definizio horien artean saihestezina da joera hitza ere. Bi esanahiko hitza, hitz zalantzazkoa, nahi den bezala. Joera hitzak gogorarazten digu ezagumenari dagokiona, gaitasuna terminoz adierazten dena, eta afektibitatea (emozioak eta hunkipenak bere barnean hartzen dituena) ez daudela nahitaez elkarren aurka, aitzitik eta elkarrekin lotura sakonak dituztela.\nHizkuntz ikasleen erroreak\nSortua: 25 December 1989\nZergatik dira erroreak hizkuntz irakasle eta ikasleen hain eguneroko kontua? Erroreak arreta faltaz egiten dira, ala ba al da besterik horretan? Tinta gorriz betetako orrialdeek bihozgabetu egiten dute ariketan orduak eta orduak eman dituen ikaslea, eta lan gehiago esan nahi dute irakaslearentzat. Lagundu ahal die edo lagundu behar al lieke irakasleak ikasleei errore gutxiago egiten? Hauek dira liburu honetan jorratzen diren zenbait galdera. Esan dezadan ez naizela kanpai joka hasiko guztien erantzunak aurkitu ditudala eta, baina espero dut liburu honek argiagotuko duela erroreak hizkuntz ikaskuntzan duen rola, eta erroreekin aritzeko moduaz iradokizunak eskainiko dituela.\nSortua: 25 October 1989\nHarritzekoa da ikustea zein garrantzi gutxi eman zaion hiztegiari hizkuntza modernoen irakaskuntzan. Bai eredu jokaerazko/estrukturalak eta bai eredu funtzional/ komunikatiboak, zeinek bere erara, gaizki tratatu izan dute. Alabaina, hizkuntza arrotzeko irakasle orok ondotxo dakien bezala, hitzak funtsezkoak dira, eta horien faltak segurtasunik eza dakar. «Hitzak erabili behar ditut», poetak dioen bezala.\nHizkuntza arrotzen ikaskuntzarako helburuak II. Mailak\nSortua: 12 September 1989\nLiburuki hau hizkuntza arrotzen ikaskuntzaren helburuei buruzko azterIan baten bigarren partea da.Lehen partean hizkuntza arrotzen ikaskuntzarako helburuen izaeraz aritu ginen batez ere.Liburuki honetan hizkuntza arrotzen ikaskuntzaren helburuak erarik praktikoenean bereizteko moduak aztertzen ditugu, beraiek azaltzen dituzten komunikazio-gaitasunaren maila desberdinen ikuspegitik, eta azken kapituluan helburu-mota desberdinen artean maila-baliokidetasunak ezartzeko ahalbideez aritzen gara laburki, xede-talde desberdinentzako helburuen artean, esate baterako.\nHizkuntza arrotzen ikaskuntzarako helburuak I. Nondik norakoak.\nThe Threshold Level (Atalase Maila) ingelesaren ikasle helduentzat argitaratu zen jatorriz l 975ean, eta ondoren zenbait aldaera izan zituen Europako beste hizkuntza batzuentzat eta baita xede-talde desberdinentzat ere. The Threshold Level izan da, eta da oraindik, Europako Kontseiluko Kultur Lankidetzarako Kontseiluaren Hizkuntza Modernoetako Egitasmoen ihardupideen orientabide nagusia. Kontseiluaren «4. Egitasmoa»n ematen diren irizpideen aplikazioaren lehen adibide zehatza den aldetik, eragin handia izan du oro har hizkuntza modernoen irakaskuntzaren garapenean. Ez zuen berak hasi jokaeraren arabera gidatutako hizkuntz irakaskuntzarako joera, baina oso indartu du joera hau esperimentaziorako eta ikasturtearen garapenerako oinarria eskainiz. Joera hau, zehatzagoa ez ezik, globalago eta sendoagoa ere bazen aurrez erabiltzen zena baino.\nBertan eskainitako eredua oso zabal erabili izan da hizkuntza arrotzen irakaskuntzaren helburuak zehazteko oinarri bezala eta eduki zehaztapenak gehienetan inspirazio iturri gisa hartu dira, froga-zerrenda gisa, eta baita mailegu zuzen gisa ere.\nNola izan hizkuntz ikasle arrakastatsua\nSortua: 25 December 1988\nHizkuntza arrotzen bat ikasten ari bazara edo ikasteko asmotan bazabiltza, zeuretzako dago idatzia liburu hau. Bertan, hizkuntz ikasle eraginkor eta arrakastatsua izateko iradokizun zehatzak aurkituko dituzu. Gainera, liburu hau irakurriz gero, teknika ugariren jabe ere izango zara. Izan ere, teknika hauek, hizkuntza arrotzaren ikaskuntzari era emankorrean ekiteko adorea emango baitizute, hau da, hizkuntzaren ikaskuntzatik zuk zeuk nahi duzuna jaso dezazun.\nTestak askotan irakaskuntza eta ikaskuntzatik aparteko gauzatzat jotzen dira, bai teori mailan eta bai praktikan ere. Ikuspuntu honi jarraiki, test bat ikastaldeari kanpotik datorkion inposizio beharrezkoa baino ezatsegin bat litzateke: ereduak finkatzen laguntzen du, baina klaseko denbora kentzen. Liburu honen ideia berriz zera da, test alorra eta irakaskuntza, elkarrengandik bereizirik ez daudela, oso lotuta baizik. Test bat ikasgelako lanaren luzapen gisa ikusten da, irakasleari eta ikasleari aurrerapenerako oinarritzat erabil dezaketen informazio baliagarria ematen dielarik.\nSortua: 12 October 1988\nLiburu hau zenbait urtez ikasleei entzunezko ulermenean lagundu nahian ibiltzearen emaitza da, eta baita ere entzuten irakasten arduratzen diren irakasleekin lan egitearena. Ikasleentzat mezua hau da: "ez beldur izan! Badaude ulermenean aurreratzeko egin ditzakezun gauzak, nahiz eta hitz guztiak ez ulertu". Zorionez, gaur egun argitaratzen den entzuteko materiala ona da oro har eta, material egokiak landuz, ikasle gehienek entzutean aurrerapen handiak egiten lagunduko dieten ezagutza eta estrategiak garatuko dituzte.


Ohiko osagaiak izango ditu Herri Egunak - Oñati - Goiena.eus\nOhiko osagaiak izango ditu Herri Egunak\nOihana Elortza 2019-10-03 13:49\nArtisauak Unibertsitateko klaustroan egongo dira\nUdalarekin batera, herriko hainbat talde eta eragileren artean antolatutako eguna izango da urriaren 5ean ospatuko den Herri Eguna. Goiz hasi eta berandu bukatzeko moduko eguna, azoka, kontzertu, bazkari eta erakustaldiak tartean daudela. Posible da eguraldiagatik aldaketak egotea.\nGoiz hasiko da aurtengo Herri Eguna ere. Lehen sektoreko herritarrak izango dira goiztiarrenak, beste behin, produktuak prest egon daitezen 09:00etarako. Horrek esan gura du 06:00etan elkartuko direla hainbat nekazari eta abeltzain. Baita Nekazarien Elkarteko bazkide batzuk ere, hark izango du-eta azoka antolatzeko ardura.\nBaina Nekazarien Elkarteko bazkideez gain, herriko beste eragile askotako lagunek hartzen dute parte Herri Egunean. Udalak antolatzen duen ospakizuna da, baina, egiten diren ekitaldi askotan, herriko talde edo eragile ezberdin askok hartzen dute parte antolaketa horretan, eta, agian horregatik da jaietako egunik kuttunenetakoa oñatiarrendako.\nNekazarien Elkarteko zuzendaritzako lagunak ekainean hasten dira Herri Eguneko azoka prestatzen, nahiz eta irailean pilatzen zaizkien lan handienak. Aurten ere hiru lehiaketa egingo dituzte: barazkiena, frutena eta gaztena. Horrez gain, hainbat erakusketa ere egongo dira: behiena, behor eta zaldiena, astoena, pottokena, euskal txerriena, oiloena, ardiena, bildotsena, ahariena, ahuntzena eta loreena. Produktu guztiak, lehiaketakoak barne, Oñatin ekoiztutakoak edo hazitakoak izango dira.\nEgun horretan goiz jaikiko den beste lagun talde bat ezker abertzaleko kideak dira. Eurak ibiliko dira taloak egiten eta zerbitzatzen. 07:00etan elkartuko dira muntatze lanak egin eta 09:00etan lanean hasteko. Foruen plazan egongo diren sagardogileak ere herritar talde txiki batek gonbidatuta etorriko dira. Beste behin, Gipuzkoako sagardogileak izango dira, 26 aurten. Eta aurreko urteetan moduan, edalontzia erosi behar da lehenengo, eta, horrekin, sagardo mota ezberdinak probatu ahal izango dira.\nHerri bazkarirako sarrerak\nArtisauen azoka ere goizean zehar egingo dute, unibertsitateko klaustroan. Hogei postu gordetzen dira oñatiar artisauendako; guztira, bertakoak eta kanpokoak, 30 egongo dira. Zeramika, oihala, larrua, pintura, beira... lehengai ezberdinak erabilita egindako eskulanak egongo dira salgai. Eta unibertsitatearen kanpoan, institutuaren ondoan, ogia, eztia, euskal pastelak eta kontserbak eroango dituzten beste hamazazpi postu egongo dira aurten.\nHerri bazkaria egongo da goizeko ekitaldien ostean. Zubikoa kiroldegiko kantxa berdean izango da eta aurten, gainera, herriko talde batek zerbitzatuko du: Oñati abesbatzak. Janaria kanpoko enpresa batek eroango du, baina gero, Oñati abesbatzako kideak ibiliko dira zerbitzari lanetan. Bazkariko txartelak salgai daude kultura etxean eta Arrano eta Izarraitz tabernetan: 12 urtetik beherakoendako hamar eurotan eta nagusiendako hogei eurotan.\nHerri kirolak egon ohi dira Herri Eguneko arratsaldean, eta aurten ere halaxe izango da. Ekitaldi hori ere herritar taldetxo batek bideratuta izaten da. Gaztetxoen txanda izango da lehenengo, eta profesionalen herri kirolen jaialdia gero. Foruen plazan izango dira biak; Zubikoan, eguraldi txarra egiten baldin badu.\nBestalde, egun horretan ere egongo da musika herrian. Goizean zehar, esaterako, musika eskolako trikitilariak ibiliko dira kalez kale panderoekin eta trikitiekin. Arratsaldean, Mirari, Aintzane eta Lutxurdio trikitilariek Atzeko kalean joko dute, Elektrotxaranga gaztetxetik txosnagunera joango da eta gauean kontzertuak egongo dira txosnagunean eta Foruen plazan.Hori guztia egongo da Herri Egunean urriaren 5ean, eta onena herriko edozein elkarte gastronomikotan salda eta txorizoa hartzea izango da, ateak zabalik egongo dira-eta denetan.\nNekazarien Elkarteak 40 urte bete ditu\nNekazarien Elkarteari lotuta dago aspalditik Herri Eguna. Elkarte horretako bazkideen ardura izaten dira goizean egiten diren barazkien, fruten, loren, gazten eta animalien erakusketak eta lehiaketak. Ekainean hasten dira prestatzen eta egunean bertan Olabarrietako soziedadeko kideen laguntza ere izaten dute. Aurten, 40 urte bete ditu Nekazarien Elkarteak, eta kantua sortu dute: Elias Zumaldek eta Isidro San Migelek egin dute letra eta Iñaxio Ibarrondok, musika. Elkartean, 1979ko urriaren 6an, urriko lehen zapatuan, egindako sokatira jaialdian irabazitako txapela dute eskegita.


HISTORIA ETA GEOGRAFIA: 2BATX. 12. TESTUA. LA LUCHA DE CLASES ASTEKARIKO ARTIKULUA (1896-05-23) testua iruzkintzeko galderak\n( ... ) Bizkaiko meatzeetako langileak maiatzaren 1ean bildu ziren Gallartako frontoian eta manifestazio zaratatsuak egin zituzten meatze eskualde hartako erregetxoek derrigorrezkotzat jotzen zituzten kuartel eta dendak mantentzearen aurka. Gainera, botere publikoei edo haien ordezkariei haiek berehala eta erabat desagerrarazteko eskatuko zien batzordea eratu zuten.( ... )\nMeatzeetako langileak greban altxatu ziren 1890ean, lanaldia murriztea eta derrigorrezko barrakoi eta dendak kentzea aldarrikatuz. ( ... )\nGaur egun, onerako edo txarrerako, 1890ean ezarritako lanaldiarekin jarraitzen da, baina derrigorrezko barrakoi eta dendei dagokienez, lehenengo grebaren aurreko egoeratik oso hurbil daude meatze zona guztian.\nBizkaian, legeak gutxietsiz eta mendeko izaera liberala murriztuz,nahitaezko baldintza da lanean onartua izateko, etxe ez higienikoetan bizitzea eta janariak, onak edo txarrak (ia beti txarrak eta eskandaluzko prezioetan), den da jakin batzuetan erostea.\nHori, gure iritziz, horrenbeste aldiz eskatzen den lan askatasunari egiten zaion eraso larria, osasun eta higiene legeei egiten zaien iraina eta, batez ere, inongo gobernu kultuk onartu behar ez lukeen gizakiaren aurkako zapalkuntza da. Baina Bizkaiko meatzeetako langileek, esklabotasun berri eta higuingarriaren ikur diren derrigorrezko kuartel eta dendak desagerrarazteko,grebarako legezko eskubidea aldarrikatuko dute, . gobernuak eta agintariek benetako krimenak egiten dituzten kontzientziarik gabeko zapaltzaileen aseezintasunari muga jarri behar zaionik uste ez badute ere.\nHitzak.Tomas Meabe,meatzea,greba,langilea,maitzaren 1a.\n· - Bigarren mailako iturria: testuak bi motakoak dira, batetik, historiografikoak (egilea testuan adierazitako gertaeren ondorengoa da, eta ikertzaile edo dibulgatzaile den aldetik landuko ditu gertaera horiek), eta bestetik, hemerografikoak (egunkaria edo aldizkaria).\n·Formaren aldetik: .\n· - Zirkunstantziala (adierazpen ez instituzionalak, testuan kontatutako gertaerak bizi dituen norbaitek egindakoak; lege izaerarik ez duten hitzarmenak; hainbat motatako idazkiak eta txostenak; hitzaldiak, aldarrikapenak, prentsako\nberriak ... ).\n· -. Juridikoa (legeak, lege dekretuak, dekretuak, ministro agindua, erabakiak, itunak, notario idazkiak, kontratuak, erakunde adierazpenak ... ).\n· - Testigantza testua (oroitzapenen eta autobiografien zatiak, egileak berak bizitako gertaeren . kontaketak, gutun eta idatzi pertsonalak, egunkaria, ohar pribatuak ... ).\n· - Literarioa (urte liburuak; genealogiak, gesta-kantak, kronikak, istorioak, epopeiak, ipuinak,biografiak, iritzi artikuluak, saiakerak, prentsa iruzkinak, literatura-lanetako zatiak ... ).\n· - Dokumentala (erroldak, katastroak, grafikoak, prezioen zerrendak, mapak,\n· planoak, kartelak ... ) ..\n· Edukiaren aldetik: politikoa, ekonomikoa, soziala, kulturala, erlijiozkoa ...\n· Egilea. Bakarra, taldea, ezezaguna, jatorria aginte publikoan eta pertsona\n· Data eta tokia. Espazio-denboraren testuingurua.\n· Hartzailea. Publikoa edo pribatua.\n· Asmoa. Idazlanaren helburua.\n· b. TestuTestuaren analisia: testuaren oinarrizko ideiak nabarmentzea:\nLexikoa edo hiztegia\nAzaldu hitzak, datuak, erakunde aipamenak, zehar-esanak, oinarrizko kontzeptuak, pertsonen izen bereziak, leku geografikoak, datak, zuzenbide adierazpenak, hitz teknikoak, atzerriko hizkuntzetan dauden hitzak, zaharkitutako arkaismoak ... (azterketa literala).\nTestuaren 2 lerroko laburpena.\nAipatu egileak edo egileek adierazitako ideia nagusia -edo nagusiak- . Idatzi ideia horiek behar bezala antolatuta, garrantziaren arabera ordenan jarrita (ideia nagusi bat -testuaren gakoa dena-eta ideia hori osatzen duten bigarren mailakoak), eta adierazi aipamen zehatzak eta horien, arteko loturak.\n1-Testuaren garaia,gobernu mota ,kronologia,gobernuburua eta taldea.\nTestuaren zergatiak -testuaren aurreko egoerari begira\n2-Noiz hartu zuen indarra Bizkaiko Industrializazioak?Zergatik? ~ Nortzuk eskuratzen dituzte irabazi gehienak?"erregetxoak"\nTestua eta gaiaren arteko lotura, eta gaia sakontzea.\n3-Testuaren garaia aza1tzeko Zein da langileen jatorria?\n4-Nora immigratzen dute langileak?Gallarta\n5-Zeintzuk dira burdin meatokiaren lan baldintzak?Zeintzuk dira bizi-baldintzak?Zeintzuk dira langileen soldatak?\n6-Nola erantzuten zuten langileak?Zein da grebarik famatuena?Zerbait lortu zuten?Zer ospatzen dute egunkari horretan agertzen denez'? Nork sortu zuen "La lucha de clases egunkaria"?Bere bizitzaz zerbait azaldu.\n7-Zein gobernuaren erantzuna langileen arazoen aurrean?Lege berririk ezartzen dute?\nTestuan adierazitakoak ekar ditzakeen ondorioak.\n8-Nola erantzuten dute langileak?Zeintzuk dira ondorengo grebarik ezagunenak?\nZein da sindikaturik indartsuena eta nor da bere burua?\n1-Zergaitik sortzen dira Sindikatuak Euskal Herrian?\n2-Ba al dira gaur sindikatuak?\nPublicado por Teresa Olabarria en 7:49